Αποκτήστε πρόσβαση σε όλες τις αγαπημένες σας εφαρμογές στο iPhone χωρίς καλώδια. Με την ασύρματη συνδεσιμότητα του Apple CarPlay, το iPhone συνδέεται στο σύστημα ψυχαγωγίας και ενημέρωσης ασύρματα. Διαμορφώστε το μία φορά και θα συνδέεται αυτόματα κάθε φορά που θα μπαίνετε στο αυτοκίνητο.\nΤο ολόμαυρο δερμάτινο τιμόνι με τις ασημί ραφές δεν δείχνει απλώς υπέροχο. Είναι επίσης πολύ σταθερό και προσφέρει άνετο κράτημα.\nΔΙΑΤΡΗΤΟ ΔΕΡΜΑ NAPPA ΣΕ ΧΡΩΜΑ TERRACOTTA\nΜε το Mazda MX-5 Soft Top 2022 έχετε την ευκαιρία όχι μόνο να οδηγείτε με στυλ, αλλά και να κάθεστε με στυλ, σε καθίσματα από ολοκαίνουργιο διάτρητο δέρμα Nappa σε χρώμα terracotta. Το δέρμα Nappa είναι γνωστό για την εξαιρετική του ποιότητα και για το γεγονός ότι είναι πιο μαλακό και πιο εύκαμπτο ταυτόχρονα.\nΓΙΑ ΕΞΤΡΑ ΣΠΟΡ ΑΙΣΘΗΣΗ\nΤα τέλεια σχεδιασμένα καθίσματα υψηλών επιδόσεων της Recaro σάς αγκαλιάζουν με τις σφριγηλές καμπύλες τους και προσφέρουν ασύγκριτη σπορ εμφάνιση και αίσθηση. Με λειτουργία θέρμανσης, δυνατότητα ρύθμισης της κλίσης, πλευρικούς αερόσακους και ηχείο BOSE® ενσωματωμένο στο προσκέφαλο, προσφέρει όλα όσα θα έπρεπε να προσφέρει ένα σπορ κάθισμα υψηλών επιδόσεων και ακόμα περισσότερα.\nΚΟΝΤΑ ΣΤΟ ΟΔΟΣΤΡΩΜΑ\nΤα υψηλής ποιότητας σπορ αμορτισέρ Bilstein χαμηλώνουν το προφίλ του Mazda MX-5 για μια πιο σπορ εμφάνιση καθώς και βελτιωμένο έλεγχο και αίσθηση αγωνιστικού αυτοκινήτου στον δρόμο. Βελτιωμένες σπορ επιδόσεις χωρίς συμβιβασμούς στην οδηγική άνεση.\nΤο Mazda σας είναι μια προέκταση του τρόπου ζωής σας. Προσαρμόστε το αυτοκίνητό σας ανάλογα. Βρείτε τα καλύτερα αξεσουάρ που ταιριάζουν στο στυλ και στον τρόπο ζωής σας, από διακοσμητικά στοιχεία μέχρι προϊόντα ασφάλειας και προστασίας.\nΕΞΕΡΕΥΝΗΣΤΕ ΤΟΝ ΠΡΟΣΘΕΤΟ ΕΞΟΠΛΙΣΜΟ


ΕΣΠΑ Εργαλειοθήκη – Revival Consulting Services\nΕΣΠΑ] Εντός του Νοεμβρίου το νέο πρόγραμμα, με βασικό στόχο την ενίσχυση της εξωστρέφειας\nΤόσο από πλευράς προϋπολογισμού όσο και από πλευράς ύψους ς επιδότησης, το πρόγραμμα «Εργαλειοθήκη Ανταγωνιστικότητας Μικρών και Πολύ Μικρών Επιχειρήσεων» αποτελεί έως τώρα τη μεγαλύτερη χρηματοδοτική δράση που ενεργοποιεί το υπουργείο Οικονομίας και Ανάπτυξης στο πλαίσιο του Επιχειρησιακού Προγράμματος Ανταγωνιστικότητα Επιχειρηματικότητα και Καινοτομία (ΕΠΑνΕΚ). Ουσιαστική καινοτομία του, ωστόσο, αποτελεί η διαδικασία υποβολής αιτήσεων και η αξιολόγησή του ς. Η διαδικασία που θα ακολουθηθεί είναι αυτή της άμεσης αξιολόγησής, δηλαδή τη μεθόδου «first in – first out», με αποτέλεσμα οι αιτήσεις να αξιολογούνται με την υποβολή τους και εφόσον πληρούνται οι προϋποθέσεις να εντάσσονται άμεσα προς πληρωμή. Συγκεκριμένα, δεν θα οριστεί κάποιο χρονικό διάστημα για την υποβολή αιτήσεων. Το πρόγραμμα θα είναι ανοικτό έως την εξάντληση του προϋπολογισμού και όποιος πληροί τις προϋποθέσεις θα εντάσσεται αμέσως και θα πληρώνεται με γρήγορες διαδικασίες. Αυτό, ωστόσο, δεν σημαίνει ότι ο πρώτος που υποβάλλει αίτηση θα κρίνεται θετικά, αλλά μόνο εάν συγκεντρώνει βαθμολογία άνω του 50 για το σύνολο των αντικειμενικών κριτηρίων.\nΣτόχος του προγράμματος είναι η ενίσχυση κατά προτεραιότητα των επιχειρήσεων με εξαγωγική δυναμική. Γι’ αυτό, όπως φαίνεται και στον παρακείμενο πίνακα, τα μεγαλύτερα ποσοστά ενίσχυσης συνδέονται με εξαγωγικές δραστηριότητες (μπορεί να φτάσουν μέχρι 75%), ενώ στο πλαίσιο παροχής κινήτρων στις επιχειρήσεις για να αναζητήσουν νέες αγορές, τα μεγαλύτερα ποσοστά ενίσχυσης αφορούν την κατηγορία δαπανών για συστήματα πιστοποίησης – διαχείρισης ποιότητας, σχεδίασμά, τυποποίηση και πιστοποίηση προϊόντων, που επίσης μπορεί να ανέλθει στο 75%. Έμφαση δίνεται και στη δημιουργία νέων θέσεων εργασίας, καθώς η επιδότηση του μισθολογικού κόστους σε περίπτωση πρόσληψης νέου εργαζομένου μπορεί να ανέλθει έως το 80%. Πέραν των κριτηρίων και των επιλέξιμων δαπανών, θα πρέπει να διευκρινιστεί ότι το πρόγραμμα αφορά τις επιχειρήσεις που δραστηριοποιούνται -κατά προτεραιότητα- στους εννέα τομείς προτεραιότητας του ΕΠΑνΕΚ.\n■ Υλικά – Κατασκευές\n■ Δαπάνες για συστήματα πιστοποίησης – διαχείρισης ποιότητας, σχεδίασμά, τυποποίηση και πιστοποίηση προϊόντων


'Αγιος Παΐσιος: Συμβουλές για τα φυλαχτά... - ΒΗΜΑ ΟΡΘΟΔΟΞΙΑΣ\n Τελευταία ενημέρωση: 12-07-2016 | 08:57:16 - Πρώτη δημοσίευση: 12-07-2016 | 08:57:16\nΤΙ ΕΛΕΓΕ Ο ΑΓΙΟΣ ΠΑΪΣΙΟΣ ΓΙΑ ΤΑ ΦΥΛΑΧΤΑ\n-Καλύτερα να δίνετε σταυρουδάκια, όταν σας ζητούν φυλαχτό. Μην κάνετε φυλαχτά, γιατί και οι μάγοι τώρα κάνουν φυλαχτά, αλλά μέσα έχουν διάφορα μαγικά. Βλέπουν οι άνθρωποι την εικόνα ή τον σταυρό και μπερδεύονται. Να, πριν από μέρες μου έφεραν ένα φυλαχτό από έναν Τούρκο Ιμπραήμ, που είχε και σταυρό κεντημένο επάνω. Έχω μάθει για έναν αθεόφοβο ότι τυλίγει διάφορες εικονίτσες και μέσα βάζει τρίχες, ξυλάκια, καρφίτσες, χάνδρες κλπ.. Όταν η Εκκλησία τον ήλεγξε, είπε: «είμαι μέντιουμ», γιατί είναι ελεύθερα τα μέντιουμ, και έτσι κάνει ότι θέλει. Είπα σε κάποιον που είχε πάθει ζημιά από αυτόν: «Να πας να εξομολογηθείς γιατί δέχεσαι επιδράσεις δαιμονικές». Πήγε, εξομολογήθηκε. Έρχεται μετά και μου λέει: «Δεν ένοιωσα καμία διαφορά». «Βρε, μήπως έχεις τίποτε επάνω σου απ’; αυτόν τον πλανεμένο;», τον ρωτάω. «Ναι μου λέει, έχω ένα μικρό κουτάκι σαν μικρό Ευαγγέλιο». Το παίρνω, το ανοίγω και βρίσκω μέσα διάφορες εικονίτσες τυλιγμένες. Ξετυλίγω-ξετυλίγω και πιο μέσα είχε κάτι χάντρες, κάτι τρίχες, κάτι σαν ξύλα! Το πήρα και ελευθερώθηκε ο άνθρωπος. Βλέπεις τι τεχνίτης είναι ο διάβολος!\nΆγιος ΠαϊσιοςΕΟΡΤΗ ΑΓΙΟΥ ΠΑΙΣΙΟΥΣΥΖΗΤΗΣΕΙΣΦΥΛΑΧΤΑ


81\t Oρισμός Τριμελούς Εισηγητικής Επιτροπής για την πλήρωση μίας θέσης μέλους Ε.Π. βαθμίδας Καθηγητή, με γνωστικό αντικείμενο «Τεχνολογία Μικροκυματικών Διατάξεων», του Τομέα Τηλεπικοινωνιών και Δικτύων, του Τμήματος Μηχανικών Πληροφορικής Τ.Ε. της Σχολής Τε Πέμπτη, 04 Μάιος 2017\n82\t Προκήρυξη πρόσληψης και Αίτηση Ακαδημαϊκών Υποτρόφων του ΤΕΙ Κεντρικής Μακεδονίας για το ακαδημαϊκό έτος 2017-2018. Πέμπτη, 27 Απρίλιος 2017\n83\t Πρόσκληση σύγκλησης Εκλεκτορικού Σώματος για τον ορισμό Τριμελούς Εισηγητικής Επιτροπής, για την πλήρωση μίας (1) θέσης βαθμίδας Καθηγητή, με γνωστικό αντικείμενο «Τεχνολογία Μικροκυματικών Διατάξεων», του Τομέα Τηλεπικοινωνιών και Δικτύων του Τμήματος Μη Πέμπτη, 27 Απρίλιος 2017\n84\t ΣΥΓΚΡΟΤΗΣΗ ΕΚΛΕΚΤΟΡΙΚΟΥ ΣΩΜΑΤΟΣ ΓΙΑ ΤΗΝ ΠΛΗΡΩΣΗ ΜΙΑΣ (1) ΘΕΣΗΣ ΒΑΘΜΙΔΑΣ ΚΑΘΗΓΗΤΗ ΜΕ ΓΝΩΣΤΙΚΟ ΑΝΤΙΚΕΙΜΕΝΟ "ΤΕΧΝΟΛΟΓΙΑ ΜΙΚΡΟΚΥΜΑΤΙΚΩΝ ΔΙΑΤΑΞΕΩΝ " ΤΟΥ ΤΜΗΜΑΤΟΣ ΜΗΧΑΝΙΚΩΝ ΠΛΗΡΟΦΟΡΙΚΗΣ Τ.Ε. Δευτέρα, 10 Απρίλιος 2017\n85\t «Σύγκληση Γενικής Συνέλευσης Ειδικής Σύνθεσης για τη Συγκρότηση Εκλεκτορικού Σώματος για την πλήρωση μίας (1) θέσης βαθμίδας Καθηγητή, του Τμήματος Μηχανικών Πληροφορικής Τ.Ε. με γνωστικό αντικείμενο «Τεχνολογία Μικροκυματικών Διατάξεων». Πέμπτη, 30 Μάρτιος 2017\n86\t ΑΝΑΚΟΙΝΩΣΗ ΕΝΑΡΞΗΣ ΑΙΤΗΣΕΩΝ ΠΡΑΚΤΙΚΗΣ ΕΣΠΑ ΕΑΡ. ΑΚ. ΕΤΟΥΣ 2016-2017 Παρασκευή, 10 Φεβρουάριος 2017\n87\t Πίνακες αξιολόγησης υποψηφίων Ακαδημαϊκών Υποτρόφων του Τμήματος Μηχανικών Πληροφορικής Τ.Ε. της Σχολής Τεχνολογικών Εφαρμογών του Τ.Ε.Ι. Κεντρικής Μακεδονίας, για το εαρινό εξάμηνο του ακαδημαϊκού έτους 2016-2017. Δευτέρα, 06 Φεβρουάριος 2017\n88\t Αποτέλεσμα Διαδικασίας Εκλογής για τη θέση μέλους Ε.Π. βαθμίδας Επίκουρου Καθηγητή με γνωστικό αντικείμενο «Εξόρυξη Γνώσης από Βάσεις Δεδομένων και Κατηγοριοποίηση» του Τομέα Υπολογιστικών Τεχνικών και Συστημάτων, του Τμήματος Μηχανικών Πληροφορικής Τ.Ε. Πέμπτη, 02 Φεβρουάριος 2017\n89\t Πρόσκληση σε συνεδρίαση του Εκλεκτορικού Σώματος για την εκλογή μέλους Ε.Π. βαθμίδας Επίκουρου Καθηγητή με γνωστικό αντικείμενο «Εξόρυξη Γνώσης από Βάσεις Δεδομένων και Κατηγοριοποίηση» του Τομέα Υπολογιστικών Τεχνικών και Συστημάτων, του Τμήματος Μηχανικ Δευτέρα, 23 Ιανουάριος 2017\n90\t Κατάθεση Εισηγητικής Έκθεσης για την πλήρωση μίας θέσης Ε.Π. βαθμίδας Επίκουρου Καθηγητή με γνωστικό αντικείμενο «Εξόρυξη Γνώσης από Βάσεις Δεδομένων και Κατηγοριοποίηση» του Τομέα Υπολογιστικών Τεχνικών και Συστημάτων, του Τμήματος Μηχανικών Πληροφορική Πέμπτη, 19 Ιανουάριος 2017


Νέο digital single: Γιώργος Μπίλιος - Άνωση - Mix Grill: Μουσική, Συναυλίες, Θέατρο, Cinema (greek) 64133\nΝέο digital single: Γιώργος Μπίλιος - Άνωση\nΤρίτη, 23 Ιουλίου 2019 13:55\nΟ Γιώργος Μπίλιος επιστρέφει με ένα νέο, φωτεινό και αισιόδοξο single, με τίτλο «Άνωση».\nΓιώργος Μπίλιος - Άνωση\nΆνωση είναι η δύναμη που εξουδετερώνει το βάρος σε ένα σώμα που βυθίζεται στη θάλασσα, ή σε άλλο υγρό στοιχείο.\nΗ θάλασσα που λειτουργεί ως καταφύγιο σκέψεων και αναμνήσεων, αλλά και ως πηγή ενέργειας και αναζωογόνησης, βρίσκεται σε πρώτο πλάνο σε αυτό το up tempo δροσερό τραγούδι.\nΤη μουσική υπογράφει ο Σωτήρης Καστάνης και τους στίχους η Ουρανία Πατέλλη.\nΟ Γιώργος Μπίλιος μάς προσκαλεί σε ένα ξέγνοιαστο καλοκαιρινό ταξίδι...\nΑφεθείτε και καλή ακρόαση!\nΤο τραγούδι κυκλοφορεί από την Ammos Music.\nΜπορείτε να το βρείτε σε όλες τις μεγάλες διαδικτυακές μουσικές πλατφόρμες όπως:\niTunes/Apple Music, Amazon, Spotify, Google Play, Deezer κ.λ.π.\nΕπίσης μπορείτε να το ακούσετε και να δείτε το μουσικό του βίντεο εδώ:\nΓιώργος Μπίλιος - Βιογραφικό\nΓεννήθηκε στην Αθήνα και σπούδασε Διοίκηση Επιχειρήσεων, με μεταπτυχιακό στο International Marketing στο Λονδίνο. Ξεκίνησε την επαγγελματική του πορεία στη μουσική, παράλληλα με τη διαφήμιση στην οποία εργάζεται από το 1999.\nΜαρία Φαραντούρη, Μελίνα Τανάγρη, Θεοδοσία Τσάτσου, Άντα Λιβιτσάνου, Ανδριάνα Μπάμπαλη, Ανοιχτή Θάλασσα, Βαγγέλης Μαρκαντώνης, Γιώργος Καραμίχος, Gravitysays_i, Ραλλία Χρηστίδου, Βίκυ Καρατζόγλου, Tolis Fasois, George Gaudy, Βαγγέλης Βαζαίος είναι μερικοί από τους ανθρώπους με τους οποίους συνεργάστηκε όλα αυτά τα χρόνια.\nΟ πρώτος του προσωπικός δίσκος, με τίτλο «Διακόπτης» κυκλοφόρησε πριν περίπου ένα χρόνο από το Ogdoo Music.\nΕίναι ο εμπνευστής και κύριος εκφραστής του αφιερώματος στον David Bowie, με την Heroes tribute band με σημαντικά live στο Gazarte, το Romantso αλλά και στο Μέγαρο Μουσικής.\nΠαράλληλα είναι ο τραγουδιστής του αγγλόφωνου σχήματος Amnesia Pills, με τους οποίους έχουν ήδη κυκλοφορήσει 3 singles από την Feelgood Records, συμμετέχοντας και στο Rockwave Festival το 2017 μαζί με τον Sivert Hoyem & τους Placebo.


Λογοθεραπεία...; Μα δεν έχει και τίποτα! Θα του περάσει μεγαλώνοντας..! | ΛΟΓΟΘΕΡΑΠΕΙΑ ΕΡΓΟΘΕΡΑΠΙΑ ΣΥΜΒΟΥΛΕΥΤΙΚΗ | ΝΙΚΟΣ ΑΡΒΑΝΙΤΗΣ | ΛΟΓΟΘΕΡΑΠΕΥΤΗΣ, ΜΑ ΠΑΤΡΑ\navranik@yahoo.gr 2610 221.477\n6942 404 945\nΑπο την: Μαρία Μανιαδάκη - Λογοθεραπεύτρια\n… και ο μεγάλος του αδερφός άργησε να μιλήσει και τώρα δες τον! Μια χαρά! …\n… και εγώ όταν ήμουν μικρή δεν έλεγα το "ξ" εντάξει με κορόιδευαν λίγο τα παιδιά αλλά τι έπαθα; …\n… έτσι ήταν και ο μπαμπάς του (μπαίνει στη συζήτηση και η γιαγιά) κοντά στα 5 μίλησε! …\n… μην το πας το παιδί σε γιατρούς, μικρό είναι θα περάσει από μόνο του! …\n… κάποιες φορές δεν καταλαβαίνουμε τι λέει αλλά κοίτα το! Είναι πανέξυπνο! …\n… α! τον Γιωργάκη τον καταλαβαίνουμε μόνο εμείς! …\n… γιατί εμείς που δεν είχαμε λογοθεραπευτές πάθαμε κάτι; …\n… όλα τα παιδιά όταν είναι μικρά δε μιλάνε καθαρά! Ε, ο δικός μας τώρα είναι 6 άσε να μεγαλώσει λίγο και βλέπουμε! …\n… μικρό είναι ακόμα, άστο! …\n… είναι πολύ ακριβές οι λογοθεραπείες δε μπορούμε να ανταπεξέλθουμε… (τα ταμεία χορηγούν σχεδόν όλο το ποσό μηνιαίως αλλά ακόμα και για τους ανασφάλιστους γονείς πάντα υπάρχει μια πιο οικονομική λύση σε συνεννόηση με τον εκάστοτε θεραπευτή)\n… τώρα πλησιάζει καλοκαίρι δεν έχει μυαλό για διαβάσματα και δε θα αποδώσει, άστο και από χειμώνα! …\n… τώρα ξεκινούν τα σχολεία δε μπορώ να του φορτώσω και άλλο το πρόγραμμα με λογοθεραπείες δε θα διαβάζει μετά! …\n… και κάθε πότε θα κάνουμε λογοθεραπεία; 2 φορές την εβδομάδα; Μα τα απογεύματα έχει μπαλέτο/μπάσκετ/ποδόσφαιρο/ζωγραφική δε μπορώ να του τα στερήσω! …\n… ντρέπεται για αυτό δε μιλά ακόμα! …\nΚαι πόσα ακόμα παραδείγματα υπάρχουν…\nΕίναι φυσικό και λογικό στη μεγαλύτερη πλειοψηφία τους τα παιδιά να μην έχουν καθαρή ομιλία, ωστόσο μεγαλώνοντας το παιδί και ξεπερνώντας τα 4-5 έτη αν εξακολουθούν να το καταλαβαίνουν μόνο οι γονείς όταν μιλά, ίσως λιγάκι και η δασκάλα πρέπει να αρχίσει να μας προβληματίζει σοβαρά.\nΑφήνοντας το παιδί να παλέψει μόνο του με τις δυσκολίες στο λόγο και στην ομιλία δυσχεράνουμε τόσο τη θέση του παιδιού όσο και τη δική μας. Όσο μεγαλώνει αυξάνεται ραγδαία ο αριθμός νέων λέξεων που μαθαίνει, όταν μιλά λάθος μαθαίνει και τις νέες λέξεις λάθος με αποτέλεσμα η ομιλία του να γίνεται όλο και πιο ακατάληπτη.\nΤο ίδιο το παιδί αρχίζει να νιώθει αμήχανα όταν το ρωτούν ξανά και ξανά –Τι είπες; Δεν κατάλαβα. Πες μου πάλι.\nΌταν στο σχολείο ή στην παρεούλα του θα του πουν –Γιατί μιλάς έτσι; Όταν δε θα μπορεί να συμμετέχει στη συζήτηση που θα αναπτυχθεί μέσα στην τάξη, όταν η δασκάλα ρωτήσει –Πως περάσατε το Σαββατοκύριακο παιδιά; ή όταν χρειαστεί να πει τους κανόνες σε ένα παιχνίδι ή ένα τραγουδάκι ή το ποίημα του θα αρχίσει σιγά-σιγά να νιώθει ότι μειονεκτεί σε σχέση με τα υπόλοιπα παιδιά και θα αποκοπεί από τις δραστηριότητες. Στις μεγαλύτερες ηλικίες (δημοτικό) είναι πιθανό να πέσει θύμα bulling καθώς τα παιδιά είναι πολύ πιο σκληρά στους χαρακτηρισμούς τους.\nΔίνοντας στο παιδί τη δυνατότητα να διορθώσει τις δυσκολίες του στον προφορικό λόγο του δίνουμε τη δυνατότητα να συμμετέχει ενεργά, να αλληλοεπιδρά, να νιώσει δύναμη και αυτοπεποίθηση για αυτό που είναι και για αυτά που κάνει.\nΚάνουμε το παιδί δυνατότερο και ισχυρότερο στο να παλέψει πιο εύκολα και στις άλλες δυσκολίες που θα προκύψουν στα μαθητικά του χρόνια αλλά και στην ενήλικη ζωή του.\nΚαθυστερώντας την ένταξη σε ένα πρόγραμμα θεραπείας καθυστερούμε σημαντικά και στην απάλειψη του ίδιου του προβλήματος, χάνοντας πολύτιμο χρόνο και σίγουρα πολλά περισσότερα χρήματα.\nΈνα παιδί μικρότερης ηλικίας είναι πιο εύπλαστο και δεκτικό τόσο στο να διορθώσει την ομιλία του όσο και στο να διαβάσει περισσότερο. Έχει πολύ πιο ελεύθερο χρόνο σε σχέση με ένα παιδί 3ης δημοτικού και σίγουρα μεγαλύτερη διάθεση. Οι ίδιοι οι γονείς μπορούν να εντάξουν το διάβασμα που χρειάζεται στην καθημερινότητα τους καθώς δεν υπάρχει τόσος φόρτος εργασίας από το σχολικό περιβάλλον.\nΤην επόμενη φορά που θα σκεφτείτε ότι θα του περάσει μεγαλώνοντας βάλτε τον εαυτό σας στη θέση του παιδιού σας. Θα θέλατε οι γονείς σας να σας άφηναν με μια δυσκολία μέχρι την απίθανη περίπτωση να σας περάσει μεγαλώνοντας;\nΜην ξεχνάτε, εξαρτώνται αποκλειστικά από εσάς.\nΒοηθήστε τα παιδιά σας, αφήστε έναν ειδικό να κρίνει.\nΣύνδεσμοι : ΔΕΠ (Υ). Το παιδί μου είναι υπερκινητικό. Τι μπορώ να κάνω. Typography Πως είναι να είσαι δυσλεκτικός στην Ελλάδα; ΔΩΡΕΑΝ εκπαιδευτικό υλικό ειδικής αγωγής. Ο καλύτερος τρόπος να δίνετε οδηγίες σωστής συμπεριφοράς σε παιδιά προσχολικής ηλικίας Η λογοθεραπεία μπορεί να βελτιώσει τη ζωή παιδιών και ενηλίκων Ζωγραφίζοντας τη σκέψη Το πιάσιμο του μολυβιού στην προσχολική ηλικία Πόσο ανοιχτή αγκαλιά έχουμε πραγματικά για τα Αμεα στη χώρα μας;\n+30 2610 221 477\n+30 6942 404 945


Τα 10 καλύτερα ξενοδοχεία κοντά σε: Bagno Primavera\nΤα καλύτερα ξενοδοχεία κοντά σε: Bagno Primavera, Rosolina Mare\nBagno Primavera: Διαβάστε κριτικές\n1.436 από 4.638 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Bagno Primavera\n6,9 χλμ. από Bagno Primavera\n7,5 χλμ. από Bagno Primavera\n8,7 χλμ. από Bagno Primavera\n9,2 χλμ. από Bagno Primavera\n9,1 χλμ. από Bagno Primavera\n9,3 χλμ. από Bagno Primavera\n9,7 χλμ. από Bagno Primavera\n9,8 χλμ. από Bagno Primavera\n10,0 χλμ. από Bagno Primavera\n10,1 χλμ. από Bagno Primavera\n10,6 χλμ. από Bagno Primavera\n13,2 χλμ. από Bagno Primavera\n14,7 χλμ. από Bagno Primavera\n15,0 χλμ. από Bagno Primavera\n21,3 χλμ. από Bagno Primavera\n22,7 χλμ. από Bagno Primavera\n22,9 χλμ. από Bagno Primavera\n24,0 χλμ. από Bagno Primavera\n27,2 χλμ. από Bagno Primavera\n27,6 χλμ. από Bagno Primavera


Pasamontaña: 1/5/2020 - 1/6/2020\nΚΑΤΩ ΤΑ ΧΕΡΙΑ ΑΠΟ ΤΟ ΝΕΡΟ ΚΑΙ ΤΗ ΦΥΣΗ!\nΟι κάτοικοι των Σταγιατών Πηλίου αντιστέκονται εδώ και χρόνια στην προσπάθεια του Δήμου Βόλου και των επιχειρηματικών συμφερόντων να ιδιωτικοποιήσουν, να μολύνουν και να υποκλέψουν το Νερό της πηγής του χωριού, της Κρύας Βρύσης που για αιώνες δίνει ζωή και δύναμη στο χωριό.\nΈνα χωριό που κλείνει τα αυτιά του στις σειρήνες της καταστροφικής «ανάπτυξης» και που διδάσκει κοινωνική και πολιτισμική ευημερία, σε αρμονία με τη φύση και τους ανθρώπους, με ισότιμες συμμετοχικές διαδικασίες στη λήψη αποφάσεων για τη ζωή και την καθημερινότητα.\nΌσα συμβαίνουν στις Σταγιάτες μας αφορούν όλους και όλες. Καμιά εξουσία δεν μπορεί να κάμψει τον αγώνα, τη συντροφικότητα και την αλληλεγγύη. Το παράδειγμα της προστασίας και της σύνδεσης με τη Γη, η πραγμάτωση της κοινότητας και της αλληλεγγύης είναι ο δρόμος της αντίστασης στην καταστροφή που φέρνει η πολιτική και οικονομική εξουσία.\nΕίμαστε ήδη εκεί και είστε παντού.\nΑναρτήθηκε από Pasamontaña στις 3:58 μ.μ.\nΕτικέτες ανακοινώσεις , γη και ελευθερία , Κείμενα - ανακοινώσεις - αναλύσεις , λαικές συνελεύσεις\nΕΝΗΜΕΡΩΣΗ & ΚΑΛΕΣΜΑ ΓΙΑ ΤΗ ΣΥΝΕΧΙΣΗ ΤΗΣ ΣΥΓΚΕΝΤΡΩΣΗΣ ΕΙΔΩΝ 1ης ΑΝΑΓΚΗΣ\nΈχοντας συμπληρώσει 7 Σάββατα (ξεκινήσαμε στις 4 Απριλίου) συγκέντρωσης ειδών 1ης ανάγκης ένας μικρός απολογισμός:\nΗ ανταπόκριση στην αρχή της κρίσης και εν μέσω καραντίνας ήταν άμεση και πλατιά. Η αλληλεγγύη που δείξαμε ως γειτονιές σε όσους/ες έχουν ανάγκη ήταν σημαντική καθώς πήραν βοήθεια πολλές οικογένειες και άνθρωποι που χωρίς υπερβολές δεν είχαν να τη βγάλουν. Αυτό είναι το πιο σημαντικό και μπράβο σε όσους/ες συμμετείχαν ανάλογα με τις δυνατότητές τους.\nΔόθηκαν τρόφιμα και είδη υγιεινής επί τόπου τις ώρες λειτουργίας της δομής, με παραδόσεις σε σπίτια που γνωρίζουμε ότι έχουν ανάγκη, στον Άλλο Άνθρωπο, στους άστεγους του Πειραιά, στο camp των προσφύγων στο Σκαραμαγκά. Λειτούργησαν επίσης τα 2 σημεία αλληλεγγύης (σε Άϊ-Γιώργη Κορ/λού & Σχολεία), άλλοτε καλύτερα και άλλοτε όχι, χωρίς να επεκταθούν ως δομή παρά την αρχική μας πρόθεση. Επίσης δεν δόθηκαν τελικά πράγματα στη Φυλακή του Κορυδαλλού και της Π. Ράλλη.\nΜε το τέλος της "καραντίνας" και το γενικό κλίμα χαλάρωσης έχει επέλθει και μια χαλάρωση/μείωση στη συγκέντρωση πραγμάτων. Όμως είναι φανερό ότι τα δύσκολα τώρα αρχίζουν για την πλειοψηφία της κοινωνίας και οι πιο αδύναμοι θα βρεθούν σε πολύ δύσκολη θέση. Το να στηριχθούμε στις δικές μας δυνάμεις είναι πολύ σημαντικό παρόλο που δε θα σταματήσουμε λεπτό να τα διεκδικούμε ΟΛΑ ΓΙΑ ΟΛΟΥΣ. Στο Pasamontana θα υπάρχει μόνιμα ένας χώρος με πράγματα βασικής ανάγκης και τα Σάββατα θα συνεχιστούν 11.00-14.00.\nΝα στηρίξουμε τις δομές αλληλεγγύης και να σταθούμε όλοι μαζί ενάντια στην καταστροφή μας.\nΣτηρίζουμε το Δίκτυο Αλληλεγγύης & Αλληλοβοήθειας\nενάντια στην πανδημία και την κρατική πολιτική\nΑναρτήθηκε από Pasamontaña στις 3:48 μ.μ.\nΕτικέτες αλληλεγγύη , απολογισμοί , αυτοοργάνωση γειτονιάς\n6η συγκέντρωση & διανομή ειδών 1ης ανάγκης\nΣάββατο 9/5 από τις 11.00 ως τις 14.00\nσυγκέντρωση & διανομή ειδών 1ης ανάγκης\nστο Pasamontaña - Ξενοφώντος 84 Κορυδαλλός\nΟι δυσκολίες για την πλειοψηφία της κοινωνίας όχι μόνο δεν τελείωνουν με το επιχειρούμενο "άνοιγμα της οικονομίας", αντίθετα μπροστά μας ανοίγεται μια νέα εποχή βαθιάς οικονομικής και κοινωνικής κρίσης. Να μείνουμε ο ένας δίπλα στον άλλον, να στηριχθούμε στις δικές μας δυνάμεις αντιμετωπίζοντας τη φτώχεια και την μεμψιμοιρία.\nΜέχρι στιγμής από τη συγκεκριμένη δράση παίρνουν πράγματα οικογένειες και άνθρωποι που ζουν στις περιοχές μας. Έχουν δοθεί και θα ξαναδοθούν (και αύριο) πράγματα σε εγχειρήματα συλλογικού μαγειρέματος.\nΗ δομή συγκέντρωσης & διανομής θα πάρει σταθερό και μόνιμο χαρακτήρα. Στηρίζουμε τη δομή συνεισφέροντας ο καθένας και η καθεμιά ό,τι μπορεί -έστω και λίγο-, ενημερώνουμε και άλλους που μπορούν να συνεισφέρουν ή χρειάζονται πράγματα.\nΗ κοινωνία θα νικήσει!\nΑναρτήθηκε από Pasamontaña στις 4:34 μ.μ.\nΕτικέτες αλληλεγγύη , αυτοοργάνωση γειτονιάς , covid19\nπροβολή της ταινίας «Envers et contre tous» την τετάρτη 29 σεπτέμβρη…\nΜΗΝΥΜΑ ΑΛΛΗΛΕΓΓΥΗΣ ΣΤΟΥΣ ΚΑΤΟΙΚΟΥΣ ΤΩΝ ΣΤΑΓΙΑΤΩΝ Π...\nΕΝΗΜΕΡΩΣΗ & ΚΑΛΕΣΜΑ ΓΙΑ ΤΗ ΣΥΝΕΧΙΣΗ ΤΗΣ ΣΥΓΚΕΝΤΡΩΣ...


Σαφάρι - Go-Outdoor\nΕκτός Συνόρων, Κυνήγι / 11/02/2008 03/02/2021\nΗ πενταμελής κυνηγοπαρέα από την Ελλάδα ξεκίνησε το περιπετειώδες σαφάρι της στην αφρικανική ήπειρο στις 21 Μαΐου. Πρώτος σταθμός ήταν η Ναμίμπια και κατόπιν η Νότιος Αφρική όπως διαβάσαμε στο άρθρο του προηγούμενου τεύχους. Είχαμε αφήσει την ανάγνωση του ημερολογίου στις 30 Μαΐου. Ας δούμε τη συνέχεια… (Β’ μέρος).\nΤο harterbeest δεν πρόκειται ποτέ να κερδίσει βραβείο ομορφιάς. Όμως κερδίζει το βραβείο της πιο καχύποπτης αντιλόπης της Αφρικής. Και το κυνήγι της είναι εξαιρετικά δύσκολο. Γίνεται, δε, ακόμα δυσκολότερο γιατί τα ζώα αυτά προτιμάνε τις πεδιάδες με χαμηλή βλάστηση όπου το να καταφέρεις να τα πλησιάσεις σε απόσταση βολής είναι σχεδόν ακατόρθωτο.\nΞαφνικά μου έρχεται στο μυαλό ότι το πρωί ίσως είχε μείνει μία σφαίρα από τις δοκιμές στην τσέπη μου. Ψάχνω και η σφαίρα είναι εκεί. Τη βάζω γρήγορα στη θαλάμη, παίρνω μερικές αναπνοές να ηρεμήσω, σκοπεύω όσο πιο προσεκτικά γίνεται, ρίχνω και το ζώο σωριάζεται επιτέλους κάτω.\n«Τώρα τι κάνουμε;», ρωτάω τον Karl. «Πιπί μας, απαντάει εκείνος. Είναι ο μόνος τρόπος να μην πλησιάσει η λεοπάρδαλη. Το μόνο που την απωθεί είναι η ανθρώπινη παρουσία και αυτός είναι ο πιο αποτελεσματικός τρόπος. Λοιπόν αρχίστε… Μεθοδικά, γύρω–γύρω από το ζώο. Βάλτε τα δυνατά σας».\nΑκούω έναν φοβερό θόρυβο και βλέπω ένα τεράστιο κλαδί από την ακακία που βρισκόταν 2–3 μέτρα μπροστά από το steenbuck να πέφτει στο έδαφος. Το steenbuck ακίνητο με κοιτάει!\nΟ Karl λέει: «τώρα το αρσενικό είναι μπροστά». Ο Κώστας όμως δεν τα βλέπει από εκεί που είναι. Ο Karl μου δίνει γρήγορα το όπλο του, ένα πολύ κοντόκαννο Manlicher και καθώς το ζώο βρίσκεται υπό μεγάλη γωνία προς εμένα, σημαδεύω γρήγορα πίσω (ίσως λίγο πιο πίσω από όσο θα έπρεπε, αλλά τα ζώα έτρεχαν) και ρίχνω. Οι ζέβρες εξαφανίζονται.\nΠίσω στη Namibia. Κάποια ζώα σε κάνουν να θέλεις να τα αποκτήσεις με τη χάρη τους, όπως το impala, κάποια με την ομορφιά τους, όπως το oryx (gemsbock), κάποια με τη μεγαλοπρέπειά τους, όπως το kudu, κάποια με το επιβλητικό τους παρουσιαστικό, όπως το waterbuck. Υπάρχει όμως και ένα που σε τραβάει εξαιτίας της ασχήμιας του. Το ζώο είναι αλλοπρόσαλλο λες και ο Θεός ήταν αφηρημένος όταν το έφτιαχνε ή διέθετε χιούμορ! Μια μακρόστενη αλογίσια μούρη, κάτι κέρατα που πάνε προς τα μπρος, μα ξάφνου αλλάζουν γνώμη και γυρνάνε κατά πίσω, μια κοντή μαύρη ουρά κι ένα ανοιχτό μωβ χρώμα. Όχι, σίγουρα το harterbeest δεν πρόκειται ποτέ να κερδίσει βραβείο ομορφιάς. Όμως κερδίζει το βραβείο της πιο καχύποπτης αντιλόπης της Αφρικής. Και το κυνήγι της είναι εξαιρετικά δύσκολο. Γίνεται, δε, ακόμα δυσκολότερο γιατί τα ζώα αυτά προτιμάνε τις πεδιάδες με χαμηλή βλάστηση όπου το να καταφέρεις να τα πλησιάσεις σε απόσταση βολής είναι σχεδόν ακατόρθωτο.\nΦτάσαμε στη «φάρμα» που θα τις κυνηγούσαμε, καμιά 60αριά χιλιόμετρα νότια της πρωτεύουσας. Κι εδώ, ο ιδιοκτήτης γερμανικής καταγωγής. Φτάσαμε μεσημεράκι. Ο Will (ο ιδιοκτήτης) μας λέει ότι έχουμε ώρα να δοκιμάσουμε τα όπλα. Καινούργια παρέα τώρα. Ο Κώστας και ο Σταμάτης που έχουν έρθει από την Αθήνα. Τα όπλα εδώ πολύ καλά, μου δίνουν ένα ολοκαίνουργιο Sauer 90 (κατά την ταπεινή μου γνώμη το καλύτερο εργοστασιακό ραβδωτό της αγοράς), στο εξαιρετικό επίσης διαμέτρημα 7Rem Magnum. Τα φυσίγγια 170grain Lapua. Το ίδιο καλά είναι και τα τζιπ. Διαθέτουν υψηλές θέσεις με ειδική ρυθμιζόμενη ανάρτηση που δεν σου σπάει τη μέση όταν κινείσαι στους πετρώδεις «δρόμους» της ναμιμπιανής σαβάνας. Μέχρι και θέσεις για το τενεκεδάκι του αναψυκτικού διαθέτει. Ανεβασμένα πράγματα.\nΑπό την πρώτη στιγμή γίνεται προφανές ότι το μέρος αυτό δεν έχει καμία σχέση με το «δικό μας» στο Erongo. Διαπιστώνει κανείς και μόνο από τη συμπεριφορά των ζώων ότι κυνηγιέται πολύ εντατικά, στο ρυθμό «ψεκάστε – σκουπίστε – τελειώσατε». Οι μαύροι οδηγοί μας πολύ ικανοί παρ’ όλα αυτά. Προσπαθούμε με τον δικό μου, ανεπιτυχώς, να μπλοκάρουμε ένα αρσενικό ζώο. Το ίδιο σκηνικό επαναλαμβάνεται τουλάχιστον 10 φορές σε μία μέρα. Από ψηλά στο αυτοκίνητο με τα κιάλια βλέπει ο Κλάας κάποιο αξιόλογο αρσενικό ζώο. Προχωράμε έως ότου βρεθούμε σε κάποιο σημείο με τον άνεμο αντίθετα και από ‘κει και ύστερα με τα πόδια, σχεδόν έρποντας από θάμνο σε θάμνο, προσπαθούμε να έρθουμε σε απόσταση βολής από το harterbeest.\nΚάθε φορά όμως και όταν ο Κλάας ξεδιπλώνει ένα ελαφρύ τρίποδο υποστήριγμα του όπλου (γιατί είπαμε ότι οι βολές είναι μακρινές και είναι αδύνατο να γίνουν με το όπλο απλά κρατημένο στα χέρια), την τελευταία στιγμή το ζώο εξαφανίζεται. Έχει φτάσει απόγευμα κι έχω πραγματικά κουραστεί από το συνεχές τρέξιμο, σκυμμένος σχεδόν σε ορθή γωνία. Είναι περίπου 5 η ώρα, ο ήλιος έχει αρχίσει να πέφτει όταν βρισκόμενοι στο μοναδικό κάπως ψηλό σημείο της περιοχής, στην ουσία μια πτύχωση του εδάφους καμιά 40 μέτρα ψηλότερα, ο Κλάας μου δείχνει προς τα κάτω και ψιθυρίζει χαμηλόφωνα: «Harterbeest!». Κοιτάζει με τα κιάλια και το ίδιο κάνω κι εγώ. Βεβαίως το φως είναι ήδη λιγοστό και η δική μου πείρα στο να ξεχωρίσω το γένος και το μέγεθος ενός harterbeest, που βρίσκεται στα 350 μέτρα (γιατί τόση ήταν η απόσταση), δεν είναι αρκετή.\n«Το βλέπεις αυτό το ζώο που είναι μόνο του, τελευταίο και μας κοιτάει, δεξιά – δεξιά;».\n«Νομίζεις πώς μπορείς να του ρίξεις από εδώ;».\nΗ βολή είναι ό,τι πιο δύσκολο. Το ζώο είναι γυρισμένο ευθεία προς τα εμάς (ανφάς), η απόσταση μεγάλη, το φως χαμηλό. Λέω μέσα μου, «έτσι κι αλλιώς σε λίγο πρέπει να φύγουμε για Erongo, άλλη ευκαιρία δεν θα έχω, το όπλο είναι καλό, ας ρίξω».\nΈμεινα από σφαίρες\nΣτηρίζω το όπλο στα shooting sticks (τρίποδα). Σημαδεύω το κέντρο του στήθους και με πολύ προσοχή τραβάω τη σκανδάλη. Η σφαίρα ακούγεται να χτυπάει το στόχο της και ο Κλάας μου λέει: «νομίζω ότι το χτύπησες». Κατεβαίνουμε κάτω, ώσπου να φτάσουμε έχει σχεδόν σκοτεινιάσει. Ο Κλάας έχει μετρήσει τα ζώα που έφυγαν και μου λέει: «Έφυγαν 14 ενώ ήταν 15, πρέπει να είναι εδώ μέσα στην πυκνούρα». Ψάχνουμε να βρούμε κηλίδες αίματος. Τίποτε. Ο Κλάας ανάβει έναν φακό. Σκέφτομαι: «τι βλάκας που είσαι, ξέχασες τον χρυσό κανόνα, ποτέ δεν ρίχνουμε σε μεγάλο ζώο με το τελευταίο φως της ημέρας αν δεν είμαστε 100% σίγουροι». Βγαίνουμε από το πυκνό από το πίσω δεξιά μέρος και αρχίζω να απελπίζομαι, το ίδιο και ο Κλάας.\n«Μάλλον δεν θα το χτύπησες», μου λέει.\nΜε το κεφάλι σκυμμένο, ψάχνοντας για ίχνη που δεν υπάρχουν, προχωράμε σιγά. Ξαφνικά σηκώνω τα ματιά μου κι εκεί μπροστά μου, στα 30 μέτρα, βρίσκεται το ζώο όρθιο και περπατάει πολύ αργά σαν μεθυσμένο. Σηκώνω το όπλο πολύ γρήγορα, η διόπτρα είναι γεμάτη από το harterbeest. Ούτε μπορώ να διακρίνω λεπτομέρειες από το ξάφνιασμα και την αγωνία να μη χαθεί το ζώο. Ρίχνω.\n«Δεν το πέτυχες, μου λέει ο Κλάας, ξαναρίξε».\nΞαναρίχνω με ακόμα μεγαλύτερο εκνευρισμό.\n«Δεν το πέτυχες, μου ξαναλέει ο Κλάας, ξαναρίξε».\nΤο ουραίο του όπλου πηγαινοέρχεται και ξανατραβάω τη σκανδάλη για να ακουστεί μόνο ένα… κλικ. Δεν έχω άλλες σφαίρες!\nΣτο κυνήγι όλοι κάνουμε λάθη\nΤώρα ο πανικός και η απελπισία μου έχουν φτάσει στο έπακρο. Το ζώο εξακολουθεί να στέκεται σχεδόν ακίνητο μπροστά μας. Τότε ξαφνικά μου έρχεται στο μυαλό ότι το πρωί ίσως είχε μείνει μία σφαίρα από τις δοκιμές στην τσέπη μου. Ψάχνω και η σφαίρα είναι εκεί. Τη βάζω γρήγορα στη θαλάμη, παίρνω μερικές αναπνοές να ηρεμήσω, σκοπεύω όσο πιο προσεκτικά γίνεται, ρίχνω και το ζώο σωριάζεται επιτέλους κάτω. Εδώ ίσως είναι απαραίτητο να απαντήσω σε ένα λογικότατο ερώτημα του αναγνώστη: «καλά εσύ μας λες ότι πέτυχες ζώα στα 300 και 400 μέτρα και δεν μπορείς στα 30; Είναι δυνατόν;». Η απάντηση είναι ναι! Πράγματι, όταν χρησιμοποιεί κανείς διόπτρα και μάλιστα σταθερής μεγέθυνσης, γίνεται για δύο λόγους: Ο πρώτος είναι ότι ο στόχος είναι πολύ μεγάλος και καλύπτει όλο το πεδίο αφ’ ενός, αφ’ ετέρου ότι δεν είναι εστιασμένος και επομένως δεν φαίνεται καθαρά.\nΟ δεύτερος είναι ότι όταν η απόσταση είναι πολύ μικρή υπάρχει αυτή η διαφορά ύψους 5 περίπου εκατοστών που είναι η απόσταση μεταξύ του οπτικού άξονα της διόπτρας και του κέντρου της κάννης. Έτσι τα κλασικά ανοιχτά σκοπευτικά είναι πολύ πιο αποτελεσματικά σε αποστάσεις μέχρι 80 μέτρα, ας πούμε. Τέλος.\nΠλησιάζουμε το ζώο. Ο Κλάας μου σφίγγει το χέρι. «Μπράβο, μου λέει, το κατάφερες το harterbeest», αλλά δεν έχει προφτάσει να τελειώσει τα λόγια του όταν τον βλέπω στο σκοτάδι να αλλάζει χρώμα και να γίνεται… άσπρος!\n«It’s… a koei (είναι θηλυκό)», λέει σε μισά αγγλικά μισά αφρικάανς, με φωνή που τρέμει. Σε κοντινότερη εξέταση, βεβαίως, αποδεικνύεται ότι το ζώο είναι δυστυχώς θηλυκό. Ο Κλάας τώρα προσπαθεί να δικαιολογήσει τα αδικαιολόγητα.\n«Είσαι σίγουρος, μου λέει, ότι έριξες στο ζώο που σου έδειξα;» (λες και μπορούσα να ρίξω σε άλλο αφού αυτό ήταν μόνο του).\n«Σφαίρες, του λέω, δεν έχω άλλες, αλλά θα σου φέρω το όπλο στο κεφάλι αν μου πεις άλλες τέτοιες μ…ίες!». Στο κυνήγι όλοι κάνουμε λάθη.\nΑυτό που είχε στο μυαλό του βέβαια ήταν οι συνέπειες από το αφεντικό, όταν εκείνος μάθαινε το λάθος. Σκεπτόμενος εγώ ότι έτσι κι αλλιώς πλέον δεν γίνεται τίποτε και ότι το ίδιο βράδυ θα έπρεπε να φύγουμε, του λέω, «καλά Κλάας, μην ανησυχείς, εγώ θα πω στο αφεντικό ότι εσύ άλλο μου έδειξες και εγώ άλλο χτύπησα». Ξαναβρήκε το κανονικό του χρώμα. Φορτώσαμε το ζώο και πίσω στη φάρμα. Εκεί, στο σφαγείο, είχαν ήδη φτάσει ο Κώστας και ο Σταμάτης, όπου ο Κώστας είχε καταφέρει να χτυπήσει ένα αρσενικό, ο δε Σταμάτης και αυτός λόγω λάθους του συνοδού του είχε χτυπήσει ένα θηλυκό, τεραστίων όμως διαστάσεων. Παίρνουμε τα φιλέτα των ζώων, τα δέρματα και τα κεφάλια και αναχωρούμε για το μακρύ ταξίδι μας πίσω στα βουνά του Erongo.\nΒγαίνουμε το απόγευμα μαζί με τον Κώστα και τον Karl. Το πρωινό το έχουμε «φάει» αφ’ ενός γιατί φτάσαμε κουρασμένοι και πολύ αργά από την άλλη φάρμα και αφ’ ετέρου γιατί ο Κώστας και ο Σταμάτης πρέπει να εξοικειωθούν με τα νέα όπλα που υπάρχουν εδώ.\nΝέα αρχή, νέες ελπίδες και προσδοκίες\nΚαι οι δυο μας θέλουμε διακαώς μια ζέβρα των βουνών, την κορωνίδα των ζώων της περιοχής. Εγώ, πριν από τρία χρόνια (όπως ο Νίκος πριν από μερικές μέρες), είχα καταφέρει να χτυπήσω καλά ένα ζώο το οποίο όμως τελικά κατόρθωσε να ξεφύγει.\nΟ Κώστας είχε χτυπήσει ένα του οποίου το δέρμα στολίζει τώρα το σπίτι του, αλλά όντας περισσότερο παραδοσιακός από μένα κι έχοντας δυο μεγάλες κόρες, έφυγε με τη ρητή παραγγελία από το σπίτι: «θέλουμε άλλη μια ζέβρα!» Τι μπορούσε λοιπόν να κάνει και αυτός;\nΤο τζιπ σιγά–σιγά απομακρύνεται αφήνοντας πίσω του το χαρακτηριστικό σύννεφο σκόνης να κρέμεται για πολλή ώρα στον αέρα (είναι μία από τις πιο τυπικές εικόνες της Αφρικής). Αφού οδηγούμε περίπου καμιά ώρα και δεν έχουμε δει τίποτε κατευθυνόμαστε προς ένα κλειστό φαράγγι στο κάτω μέρος του οποίου βρίσκεται ένας μικρός ξεροπόταμος. Κατεβαίνουμε από το αμάξι και προχωράμε με τα πόδια προς ένα πολύ χαμηλό kopje, όχι ψηλότερο από 10 μέτρα, στην κορφή του οποίου υπάρχουν κάτι μεγάλα στρογγυλά βράχια που στο μέσον του δημιουργούν μια τέλεια κρυψώνα.\nΔεν έχουμε προφτάσει καλά–καλά να μπούμε μέσα όταν από ψηλά δεξιά ακούγεται ποδοβολητό και βλέπουμε σκόνη.\nΜε κινηματογραφική ταχύτητα\nΓια κάποιον άγνωστο λόγο ένα ζευγάρι (αρσενικό, θηλυκό) ζέβρες κατεβαίνουν το φαράγγι και έρχονται προς το μέρος μας. Είναι σειρά τού Κώστα να ρίξει κι εκείνος έχει το όπλο στα χέρια του. Ο Karl κοιτάζει συνεχώς με τα κιάλια. Εγώ απλώς παρακολουθώ τη σκηνή. Τα ζώα, λόγω του εδάφους, βρίσκονται πότε το αρσενικό μπροστά και πότε το θηλυκό.\n«Πρόσεχε, λέει ο Karl του Κώστα, θα ρίξεις στο δεύτερο το δεξιό, αυτό είναι το αρσενικό».\nΕκείνος κοιτάει μέσα από τη διόπτρα.\n«Όχι τώρα, είναι μπροστά το αρσενικό… Όχι τώρα πήγε πάλι πίσω».\nΟι ζέβρες μάς βλέπουν και αλλάζουν κατεύθυνση. Ο Κώστας ρίχνει, αλλά δυστυχώς δεν φαίνεται να έχει χτυπήσει κανένα. Οι ζέβρες πάνε πάλι κατά πίσω, από εκεί προφανώς που είχαν κατέβει. Βγαίνουμε έξω από την κρυψώνα και περπατάμε μπροστά. Ο Κώστας φεύγει λίγο δεξιότερα. Εγώ πάντα δίπλα στον Karl και τότε πάλι ποδοβολητό, πάλι για κάποιο λόγο οι ζέβρες ξανακατεβαίνουν προς τα κάτω, απλά τώρα λίγο ψηλότερα στην πλαγιά. Ο Karl λέει: «τώρα το αρσενικό είναι μπροστά». Ο Κώστας όμως δεν τα βλέπει από εκεί που είναι. Ο Karl μου δίνει γρήγορα το όπλο του, ένα πολύ κοντόκαννο Manlicher και καθώς το ζώο βρίσκεται υπό μεγάλη γωνία προς εμένα, σημαδεύω γρήγορα πίσω (ίσως λίγο πιο πίσω από όσο θα έπρεπε, αλλά τα ζώα έτρεχαν) και ρίχνω. Οι ζέβρες εξαφανίζονται. Παρ’ όλο τον εκκωφαντικό θόρυβο του κοντόκαννου όπλου, με τα αφτιά μου να βουίζουν για αρκετή ώρα μετά, είμαι σίγουρος ότι άκουσα τη σφαίρα να χτυπάει. Όλα έχουν γίνει με κινηματογραφική ταχύτητα.\nΔεν ξέρουμε τα αποτελέσματα των δύο βολών. Εγώ νιώθω λίγο περίεργα γιατί δεν ήμουν καθόλου ψυχολογικά έτοιμος να ρίξω και γιατί αισθάνομαι ότι έριξα σε θήραμα που κυνηγούσε ο φίλος μου. Όμως σε αυτές τις περιπτώσεις «αρχηγού παρόντος…». Προχωράμε τώρα όλοι μαζί προς το σημείο. Εγώ υποθέτω ότι θα προσπαθήσουμε να βρούμε αίμα.\n«Όχι, πάμε ψηλότερα στην πλαγιά, και κατά πάνω. Γρήγορα, αν το ζώο είναι χτυπημένο θα το δούμε από κάτω μας», λέει ο Karl.\nΕγώ δεν αντέχω βέβαια τον πειρασμό και λοξοδρομώντας, κατά λάθος, περνάω από το σημείο που υπολογίζω ότι ζέβρα και σφαίρα συναντήθηκαν. Πράγματι, τεράστια λίμνη αίματος με σταγόνες έντονες να φεύγουν προς τα δεξιά. Τους το φωνάζω.\n«Όχι, λέει ο Karl, ανέβα εδώ ψηλά και πάμε προς τα εκεί».\nΤι να κάνω, μάλλον ξέρει καλύτερα. Προχωράμε, προχωράμε γύρω στα 150 μέτρα, κοιτάμε γύρω, τίποτε, τίποτε, τίποτε… Μικρό συμβούλιο. «Να πάμε, λέω εγώ, πίσω και να ακολουθήσουμε τα ίχνη». Ο Karl αναγκάζεται να συμφωνήσει. Ο Κώστας ανεβαίνει 5–6 βήματα πιο ψηλά.\n«Τι μου δίνετε, λέει, να σας βρω τη ζέβρα;».\nΕίναι μπροστά του ψόφια. Ένα πολύ μεγάλο αρσενικό. Τρέχουμε όλοι προς τα εκεί. Εγώ ακόμα δεν είμαι 100% σίγουρος ότι είναι από το δικό μου όπλο. Ψάχνω το ζώο γρήγορα. Αν το τραύμα εισόδου είναι από τη δεξιά πλευρά, τότε είναι δικό μου. Αν είναι από την αριστερή, είναι του Κώστα. Τελικά ήταν από δεξιά.\n«Σημαδεύοντας την περιοχή»\nΒλέπω τον Karl λίγο προβληματισμένο.\n«Ξέρετε, λέει, γιατί δύο φορές τα ζώα γύρισαν κατά πίσω;».\nΔεν μπορούσαμε να μαντέψουμε.\n«Εδώ είναι περιοχή με πολλές λεοπαρδάλεις, συνεχίζει ο Karl. Και μάλλον κάτι τέτοιο τα φόβισε και τα έστειλε προς τα κάτω. Το πρόβλημα είναι τι κάνουμε τώρα;» (ήταν 4: 30 το απόγευμα).\nΔρόμος δεν υπάρχει έως εδώ. Πρέπει να το γδάρουμε επιτόπου και μετά να το κόψουμε κομμάτια και να το μεταφέρουμε. Αν βέβαια τη νύχτα δεν του φάνε τα καπούλια οι λεοπαρδάλεις. Άντε πάλι, άλλη αγωνία.\nΒγάζουμε τα εντόσθια, τα πετάμε λίγο πιο κάτω και βγαίνουν και οι φωτογραφίες. Όλο το εσωτερικό του ζώου είναι μια λίμνη αίματος. Η soft point σφαίρα ταξίδεψε, χωρίς να βρει κάποιο κόκκαλο, από το πίσω μέρος της κοιλιάς και έφτασε μέχρι τους πνεύμονες, διαλύοντας τα πάντα.\n«Τώρα τι κάνουμε;», ρωτάω τον Karl.\n«Πιπί μας, απαντάει εκείνος. Είναι ο μόνος τρόπος να μην πλησιάσει η λεοπάρδαλη. Το μόνο που την απωθεί είναι η ανθρώπινη παρουσία και αυτός είναι ο πιο αποτελεσματικός τρόπος. Λοιπόν αρχίστε… Μεθοδικά, γύρω–γύρω από το ζώο. Βάλτε τα δυνατά σας».\nΆβυσσος γνώσεων αυτή η Αφρική, σκέφτομαι από μέσα μου καθώς προσπαθώ όσο πιο… καλλιτεχνικά γίνεται να αποβάλω κάθε κυβικό εκατοστό της ουροδόχου κύστεως. Εγκαταλείπουμε τη σκοτωμένη ζέβρα στην τύχη της και στη… διακριτικότητα των λεοπαρδάλεων.\nΠίσω στην έδρα μας για βραδινό συνοδευόμενο από ωραίο νοτιοαφρικανικό κρασί και την περιπέτεια της ζέβρας ξαναειπωμένη σε όλους, συμμετέχοντες και μη, με κάθε λεπτομέρεια. Η νύχτα πέρασε βασανιστικά, με όνειρα γεμάτα από λεοπαρδάλεις με πλατύ χαμόγελο να γλείφουν απολαυστικά τα μουστάκια τους…\nΤετάρτη 6 Ιουνίου, πρωί\n«Μα τι κάνει πια αυτός ο Karl, ακόμα δεν ήρθε;».\nΤο Land Rover έρχεται, μαζί κι ένα δεύτερο γεμάτο από όλα τα boys που διαθέτει η φάρμα. Είναι όλοι εξοπλισμένοι με ψαλίδες, πριόνια και άλλα σύνεργα. Φτάνουμε στο κοντινότερο σημείο. Εγώ με τον Κώστα μπροστά ψάχνουμε να βρούμε το ζώο. Μας παίρνει αρκετή ώρα. Ο Κώστας με δουλεύει.\n«Θα το έφαγαν όλο οι λεοπαρδάλεις και δεν έμεινε τίποτε».\nΤελικά το βρίσκουμε. Αγωνία… Πλησιάζουμε, ευτυχώς δεν λείπει τίποτε. Η… διουρητική προστασία του Karl πέτυχε. Ακολουθεί ένας απίστευτος όγκος εργασίας που θα μας πάρει όλο το πρωί. Πρώτα πρέπει το ζώο να γδαρθεί πολύ–πολύ προσεκτικά, επιτόπου, χωρίς τσιγκέλια στο έδαφος, διότι το αυτοκίνητο, ακόμα και το Land Rover είναι αδύνατο να φτάσει μέχρι εκεί. Το ζώο δεν μπορεί να συρθεί γιατί βεβαίως θα χαλάσει το δέρμα, έτσι άλλη λύση δεν υπάρχει. Μετά πρέπει να καθαριστεί ο «δρόμος» μέχρι εκεί που πάει από τους θάμνους με τα φοβερά αγκάθια που τρυπάνε τα λάστιχα σαν να ήταν από πλαστελίνη. Κατόπιν να κοπεί όλο το κρέας (γύρω στα 250kg) να μπει σε πλαστικά κουτιά και να μεταφερθεί με τα χέρια μέχρι την αρχή του νεοχαραγμένου «δρόμου».\nΟνειρεμένη μυρωδιά, θεσπέσια γεύση\nΣτο γυρισμό έχω μια φαεινή ιδέα. Την προηγούμενη ο Κώστας είχε σκοτώσει (πάλι από λάθος υπόδειξη ενός από τα boys) ένα νεαρό αρσενικό kudu το οποίο δεν είναι και το καλύτερο τρόπαιο. Είναι όμως ιδανικός μεζές. Λέω λοιπόν στον Karl, «δεν μας φέρνεις το μπον φιλέ να το ψήσουμε στα κάρβουνα;».\n«Πολύ ευχαρίστως, λέει ο Karl και επιστρέφει όχι με ένα αλλά με τέσσερα μπον φιλέ από kudu και oryx».\nΤα έβαλα από το μεσημέρι σε μαρινάδα (ρίγανη και ελαιόλαδο είχαν έρθει από Ελλάδα). Το βράδυ, όταν γυρίσαμε από το κυνήγι, η φωτιά ήταν ήδη αναμμένη. Σε λίγο, από τον τεράστιο προϊστορικό κρατήρα που έχει σχηματίσει τα βουνά του Erongo, μια ονειρεμένη κνίσα αναδυόταν και έφτανε στα ουράνια, ικανή να τρελάνει θεούς και ανθρώπους. Και αν η μυρωδιά ήταν ονειρεμένη, η γεύση ήταν θεσπέσια. Ήταν το ωραιότερο κρέας που είχαμε φάει ποτέ. Με ένα μόνο πρόβλημα: ήταν πολύ και κανείς δυστυχώς δεν μπορούσε… να σταματήσει, ειδικά ο Σταμάτης. Με υπόκωφα βογκητά, κιλά ολόκληρα από το τρυφερότερο, ζουμερότερο και νοστιμότερο κρέας, τελικά υποκύπτουν και εξαφανίζονται από μια αγέλη των φοβερότερων «σαρκοβόρων» του ζωικού βασιλείου που λέγονται άνθρωποι. Η άμεση δικαίωση και επιβράβευση του κυνηγίου.\nΜοναδικές αξέχαστες στιγμές μαζί με φίλους καλούς που μοιράζονται ο ένας τις εμπειρίες του άλλου, πολλές φορές απίστευτες, όπως συχνά συμβαίνει στο κυνήγι και απαθανατίζοντάς τες στη μνήμη, τούς δίνουν μεγαλύτερη ουσία για το παρόν, αλλά και για τα χρόνια που θα έλθουν. Για να δώσω έτσι ένα τυπικό παράδειγμα των όσων λέω πιο πάνω θα φτάσω στην τελευταία μέρα του κυνηγίου στη Namibia.\nΛίγο πολύ όλοι έχουμε «κλείσει» κυνηγετικά, έχοντας χτυπήσει ο καθένας τα ζώα που ήθελε. Εγώ έχω μέρες να τουφεκίσω και μια έντονη… φαγούρα έχει αρχίσει να εντοπίζεται στο δείκτη του δεξιού χεριού. Είναι λοιπόν μια μικρή, πολύ μικρή, εξαιρετικά χαριτωμένη αντιλόπη που λέγεται steenbuck. Δεν ζυγίζει πάνω από 9-10 κιλά. Το αρσενικό έχει στο κεφάλι κάτι ίσια κερατάκια. Είμαστε λοιπόν πάνω στο τζιπ μαζί με τον Σταμάτη και τον Karl και λέω στον Karl ότι αν βρούμε κανένα ωραίο τέτοιο αρσενικό ζώο θα του ρίξω. «ΟΚ», λέει ο Karl και αρχίζουμε τις βόλτες. Το κλίμα χαλαρό γιατί βέβαια δεν ήταν και τόσο σπουδαίο να χτυπηθεί ένα steenbuck κι εγώ αρχίζω να διηγούμαι στον Karl πώς πριν από 3 χρόνια έχασα ένα θαυμάσιο oryx, κυνηγώντας μαζί με τον Peter, όταν από διαβολική σύμπτωση η σφαίρα χτύπησε στον κορμό ενός δέντρου που βρισκόταν ακριβώς μπροστά και στη\nν ίδια ευθεία με το μπροστινό πόδι του oryx. Με τούτα και με εκείνα ξαφνικά βλέπω ένα steenbuck αριστερά μας. Το δείχνω στον Karl, όχι μου λέει είναι θηλυκό, αλλά όπως πλησιάζουμε λίγο, περίπου στα 35–40 μέτρα, ξανακοιτάει. «Όχι, ξαναλέει, είναι ένα πολύ ωραίο αρσενικό, ρίξ’ του!». Σηκώνω το όπλο και πάλι. Όλο το πεδίο της διόπτρας γεμίζει από steenbuck. Τόσο κοντά ήταν.\nΟ προστάτης των steenbuck\nΣκέφτομαι, εντάξει δεν είναι και ό,τι πιο sporting και αργά «την ολέθρια θλίβω σκανδάλη», όπως λέει και ο παλιός ποιητής. Ακούω έναν φοβερό θόρυβο και βλέπω ένα τεράστιο κλαδί από την ακακία που βρισκόταν 2–3 μέτρα μπροστά από το steenbuck να πέφτει στο έδαφος. Το steenbuck ακίνητο με κοιτάει! Αδύνατον αυτά τα πράγματα να συμβούν δυο φορές στη ζωή… Ξαναοπλίζω. Το steenbuck ακίνητο με κοιτάει. Ξαναπιέζω τη σκανδάλη. Το steenbuck ακίνητο κι ένα άλλο τεράστιο κλαρί πέφτει στο έδαφος. Ο Karl δεν μπορεί να πιστέψει τα μάτια του.\n«Πάμε να φύγουμε, μου λέει, γιατί έτσι δεν θα αφήσουμε δέντρο για δέντρο!».\nΔεν ξαναοπλίζω και το steenbuck πηγαίνει αργά λίγο πιο πέρα. Σίγουρα πρέπει να υπάρχει κάποιος άγιος προστάτης των steenbuck. Αιτία του συμβάντος, βέβαια, είναι τα 40 τόσα χιλιοστά διαφοράς ύψους μεταξύ του κεντρικού άξονα της διόπτρας και του άξονα της κάννης που ανέφερα και πιο πριν. Τα κλαριά που δεν έβλεπε η διόπτρα, τα έβλεπε η κάννη.\nΈφτασε η μέρα της επιστροφής. Εγώ πια τόσες μέρες εκεί μου φαινόταν δύσκολο να φύγω. Μια σκέψη μόνο μας παρηγορούσε, ότι πίσω στο Γιοχάνεσμπουργκ ο καλός μας φίλος, ο Χρήστος, μας είχει προσκαλέσει για δύο μέρες στη φάρμα του όπου έχουμε κυνηγή\nσει πολλές φορές, στο Limpopo. Έτσι, λοιπόν, αφού φτάσαμε στο αεροδρόμιο του Windhook και ειπώθηκαν τα τελευταία αντίο στον εξαιρετικό από κάθε πλευρά οικοδεσπότη μας, τον Peter, μπήκαμε στο αεροπλάνο της επιστροφής.\nΤα καλά της Αφρικής και τα… κακά\nΣτο Γιοχάνεσμπουργκ μας περιμένουν ο Κώστας Νικολάου και ο Χρήστος Χριστοφίδης. Ψάχνουμε να βρούμε ξενοδοχείο, αλλά τα πάντα είναι κατειλημμένα εξαιτίας κάποιου διεθνούς ή παναφρικανικού συνεδρίου. Τελικά, μετά από πολύ κόπο και αργά βρίσκουμε κάπου δύο δωμάτια. Για τη φάρμα θα φεύγαμε τη μεθεπόμενη τα χαράματα (Παρασκευή). Δεν έχουμε φάει τίποτε από το πρωί, η ώρα είναι 9 το βράδυ και μας έχει κόψει η πείνα. Το ξενοδοχείο έχει κάποια φαγητά κι εγώ παραγγέλνω ένα fish & chips. Όλοι τρώμε με εξαιρετική βουλιμία και μετά από λίγο πέφτουμε στο κρεβάτι. Μετά από λίγες ώρες ύπνου ξυπνάω με μια διάθεση ναυτίας, ανακατώματος και εμετού. Ξανακοιμάμαι και φτάνει εκείνο το πρωί!\nΗ σωματική αυτή διαταραχή είναι γνωστή με πολλά ονόματα. Διάρροια, ευκοίλια, κόψιμο, τσιρλιό, κολιάντζα, σούρδηση και διάφορα άλλα περιγραφικά. Ως γνωστόν, δε, μονάς μετρήσεως, όπως και στο μπογιάτισμα, είναι το «χέρι». Λέμε: «τον πήγε τόσα χέρια». Στη δική μου, όμως, περίπτωση η ένταση και η διάρκεια του φαινομένου ήταν τέτοια που δεν υπήρχε καν διάκριση μεταξύ «χεριών», θα έλεγα μάλλον ότι επρόκειτο για ένα διαρκές και ατελείωτο… χειροκρότημα. Η αλήθεια είναι ότι πραγματικά τρόμαξα. Σκεφτόμουν ότι έπαθα χολέρα ή κάτι τέτοιο και ότι εκεί θα άφηνα τα κόκκαλά μου. «Κοίτα βρε παιδί μου από πού μπορεί να βγει η ψυχή του ανθρώπου. Να με έτρωγε κανένα λιοντάρι τουλάχιστον, να έπιανα και τόπο!». Μόνο μετά από 4 immodium κατάφερα να ξεκολλήσω πρόσκαιρα από την τουαλέτα. Όλη την υπόλοιπη ημέρα δεν έβαλα τίποτε στο στόμα μου. Το βράδυ οι φίλοι μας μάς έβγαλαν έξω σε ένα πολύ καλό εστιατόριο. Γαρίδες, θαλασσινά και άλλα τέτοια «τερψιλαρύγγια». Δεν έφαγα ούτε μια μπουκιά, μια συνεχής αηδία και ο φόβος της επανάληψης του πρωινού και μάλιστα μακριά από τη βάση μας, με έκαναν να απέχω από τα… κοινά. Γυρνώντας πίσω στο ξενοδοχείο –τι μου ήρθε;– λέω να πιω μόνο λίγο γάλα. Ήπια δύο ποτήρια. Ήταν ό,τι χειρότερο θα μπορούσα να είχα κάνει. Ξανά τα ίδια και ακόμα χειρότερα.\nΤο πρωί ήταν να φύγουμε για τη φάρμα του φίλου μας του Χρήστου. Πήγαμε πρώτα στο σπίτι του Κώστα. Ήμουν πλέον ένα πτώμα. Είχα τόσο πολύ αφυδατωθεί –παρ’ ότι έπινα νερό και τσάι συνέχεια– που όταν τσιμπούσα το πάνω μέρος του χεριού, το δέρμα έμενε εκεί όρθιο. Τους λέω, «παιδιά να πάτε εσείς, να περάσετε καλά και για μένα ελπίζω να υπάρχει εδώ ένα κρεβάτι, τουλάχιστον να πεθάνω αξιοπρεπώς». Φύγανε. Η καημένη η Helen, η γυναίκα του Κώστα, με έβαλε σε ένα δωμάτιο και κάθε τόσο μου έφερνε τσάι και παξιμάδια. Έπεσα σε έναν βαθύ ύπνο για αμέτρητες ώρες, σχεδόν δυο μέρες κοιμόμουν συνεχώς, με πολύ μικρά διαλείμματα. Την τρίτη ημέρα, το Σάββατο, ήταν η ημέρα που θα επέστρεφαν και οι άλλοι και το βράδυ θα ταξιδεύαμε πίσω για την Ελλάδα. Ήταν Σάββατο πρωί. Σκέφτηκα ότι θα έπρεπε να με δει ένας γιατρός, παρ’ ότι ήμουν κάπως καλύτερα, γιατί τι θα έκανα αν με έπιανε πάλι μέσα στο αεροπλάνο; Έτσι με πήρε ο Κώστας και πήγαμε σε ένα μικρό αλλά αρτιότατα οργανωμένο ιδιωτικό νοσοκομείο, όπου οι συμβεβλημένοι πληρώνουν κάποιο ποσό το μήνα –δίκην ατομικής ασφάλισης– κι έχουν 24 ώρες το 24ωρο άμεση περίθαλψη από όλες τις ιατρικές ειδικότητες (πολύ καλό σύστημα). Και βέβαια μπορεί κάποιος να πάει πληρώνοντας ιδιωτικά. Περιμέναμε περίπου ένα τέταρτο. Από το μεγάφωνο η γραμματέας συλλάβισε με πολύ κόπο το όνομά μου: «Mr Pa-pa-pa-tsa-rou-chas στο ιατρείο Νο5».\nΠάμε μαζί με τον Κώστα. Έξω από την πόρτα διαβάζω: «Δόκτωρ Λίχτενσταϊν, Ειδικός Παθολόγος».\nΑνοίγουμε την πόρτα και με κατάπληξη βλέπω την πιο χαρακτηριστική εικόνα Εβραίου, όπως τη φαντάζεται ο καθένας. Γαμψή μύτη, φαλακρίτσα, γυαλιά με χρυσούς σκελετούς κι εκείνο το περίεργο καπελάκι που φοράνε στην κορυφή του κεφαλιού.\n«Καθίστε», μας λέει και κοιτάει αυστηρά πίσω από τα χρυσά του γυαλιά.\nΣκέφτομαι να αρχίσω να του λέω ότι εγώ δεν ευθύνομαι για το Ολοκαύτωμα, ούτε είχα καν γεννηθεί, ξέρετε…\n«Σοβαρέψου, ξαναλέω στον εαυτό μου, από την αρρώστια είναι».\n«Λοιπόν, ποιο είναι το πρόβλημα», ρωτάει ο γιατρός.\n«Να, του λέω, ξέρετε ήμασταν για κυνήγι στη Namibia και…»\n«Μπα, μου λέει, τι κυνηγούσατε; Ξέρετε κι εγώ είμαι κυνηγός…» και χαμογελάει.\nΔικέ μου, σκέφτομαι από μέσα μου, εντάξει σε καλά χέρια είσαι και βλέποντας στους τοίχους το ένα δίπλωμα με άριστα δίπλα στο άλλο. Του λέω όλα τα συμπτώματα και τα αποτελέσματα του κυνηγίου εν συντομία, με εξετάζει πολύ προσεκτικά.\n«Gastroenteritis», λέει στο τέλος και μου γράφει μία λίστα με φάρμακα. Τον ευχαριστούμε θερμά, παίρνουμε τα φάρμακα από το φαρμακείο που είναι μέσα στο ίδιο κτίριο και φεύγουμε.\nΆσπρη μέρα στη μαύρη ήπειρο\nΤο μεσημέρι επιστρέφουν και οι άλλοι με τον Χρηστάκη από το Limpopo. Έχουν περάσει φανταστικά, έχουν χτυπήσει και ένα impala και δεν σταματάνε να λένε για τη φιλοξενία του Χρήστου.\nΣτο αποχαιρετιστήριο τραπέζι στο σπίτι του Κώστα, όλα τα καλά του κόσμου. Εγώ όμως δυστυχώς τη βγάζω με φρυγανιές, τσάι και τα χάπια της συνταγής.\nΜετά οι αποχαιρετισμοί στους ανθρώπους που έκαναν τόσα για μας, τον Κώστα και την Helen, τον Χρηστάκη, το Λέανδρο και τη γυναίκα του την Άννα. Πέρασε ένας ολόκληρος μήνας στην Αφρική. Είχα αρχίσει πια να συνηθίζω εδώ. Τι κρίμα που δεν είμαι 20 χρόνια νεότερος να κάτσω για πάντα ή που δεν την ανακάλυψα 20 χρόνια νωρίτερα…\nΤο χάραμα της 18 Ιουνίου μάς βρίσκει πίσω στην Αθήνα. Ζέστη, ιδρώτας, αυτοκίνητα, καυσαέριο. Δουλειά!\n«Τα κεφάλια μέσα, ψιθυρίζω στον εαυτό μου». Υπομονή, πού θα πάει, θα ξανάρθει καλοκαίρι να ξαναπάμε στη ΜΑΥΡΗ ήπειρο να ξαναδούμε ΑΣΠΡΗ (κυνηγετική) μέρα.


Κάνει snowboard με σχοινί πίσω από Lamborghini (vid) | Sportsmag\nΑρχική /Κάνει snowboard με σχοινί πίσω από Lamborghini (vid)\nΚάνει snowboard με σχοινί πίσω από Lamborghini (vid)\nΙανουάριος 26, 2017 - 13:28\nΟ YouTuber Stradman είναι από αυτούς που μπορεί να κάνουν τα πάντα για να πάρουν περισσότερα views. Έτσι, αποφάσισε φέτος το χειμώνα να εκμεταλλευτεί στο μέγιστο βαθμό τη Lamborghini Gallardo του.\nΤην πήγε λοιπόν στα χιόνια και τη χρησιμοποίησε ως όχημα έλξης για σκι και “tubing” με σαμπρέλα (βλ. αντίστοιχο video εδώ). Αρκετά extreme, αλλά έλα που μπορεί να το έχουν κάνει κι άλλοι. Έτσι, ο Stradman αποφάσισε να πάει το πράγμα ακόμα πιο πέρα.\nΚάλεσε δυο αδέλφια φίλους του, φαν των extreme sports, αγόρι και κορίτσι, που χρησιμοποίησαν την Gallardo του vlogger για να κάνουν κάτι που θα ονομάζαμε «ανθρώπινο snowboard». Η κοπέλα δηλαδή χρησιμοποίησε ως χιονοσανίδα τον αδελφό της!\nΌλες αυτές τις τρέλες μπορείτε να τις δείτε στο 10λεπτο video που ακολουθεί – και να ζηλέψετε τον vlogger που βγάζει λεφτά κάνοντας πλάκες…\nΈτσι κι αλλιώς θα τον ζηλέψετε για τη Lamborghini του, κι ας είναι η παλιότερη Gallardo με τον 5λιτρο (αντί 5.2) V10. Δεν μπορούμε να πούμε πάντως ότι ο Stradman δεν την προσέχει, αφού την έχει εφοδιάσει με ειδική μπαγκαζιέρα οροφής και την έχει τυλίξει με μεμβράνη που της δίνει ένα ξεχωριστό look.\nαπό το drive.gr\nSkiing & Snowboarding Behind a Lamborghini\nVideo of Skiing & Snowboarding Behind a Lamborghini


diomidis music lite: The Anti Troppau Council-A Way Out\nThe Anti Troppau Council-A Way Out\nΟι Anti Troppau Council δημιουργήθηκαν στην Αθήνα τον Γενάρη του 1984. Γιάννης Ντρενογιάννης, Τόλης Μαραγκός, Τάκης Κανέλλος και Βασίλης Τζαβάρας. Το 1986 κυκλοφόρησαν το lp με τίτλο A Way Out από την ανεξάρτητη "Pegasus". Το 1987 και ενώ η φήμη της μπάντας είχε κορυφωθεί, ξεκίνουν να ηχογραφουν το δεύτερο δίσκο τους, που θα κυκλοφορούσε με τον τίτλο "Nightride With My Time Machine Back To '66", αλλά δεν κυκλοφόρησε ποτε αφού διαλύθηκαν.\nΕυχαριστώ πολύ για αυτό το upload!\nΡε φίλε αυτό το blog είναι κορυφαίο. μεγάλος δίσκος από μια μεγάλη μπαντάρα των 80s. Nομίζω όμως ότι το καλύτερο τους κομμάτι δεν βρίσκεται στο δίσκο αυτό αλλά στη συλλογή Cicadas της Pegasus, το Horizons\nδεν εχω λογο να διαφωνησω μαζι σου. παρ'ολα αυτα, το I believe το γουσταρω πολυ!


Πως μας βρίσκει η καινούρια χρονιά; Θα είμαστε άραγε το ίδιο και σε ένα χρόνο από τώρα; Είμαστε χαρούμενοι με αυτά που έχουμε; Θα θέλαμε να έιναι κάτι διαφορετικό;\nΣτη συνέχεια περνάμε στα συναισθήματα των παιδιών. Είμαστε στην αρχή της χρονιάς πως αισθανόμαστε; Θα αισθανόμαστε άραγε χαρά, λύπη, φόβο, θυμό για τα ίδια πράγματα στην αρχή της επόμενης χρονιάς ή θα έχουμε αλλάξει;\nΣτο παρακάτω pdf αρχείο θα βρείτε το υλικό για να το εκτυπώσετε είτε έγχρωμο, είτε ασπρόμαυρο.\nΦΥΛΛΑ ΕΡΓΑΣΙΑΣ - ΑΡΧΗ ΧΡΟΝΙΑΣ\nΦΥΛΛΑ ΕΡΓΑΣΙΑΣ - ΑΡΧΗ ΧΡΟΝΙΑΣ ΑΣΠΡΟΜΑΥΡΑ\nΚαλό είναι εαν υπάρχει η δυνατότητα να προτιμήσετε την έγχρωμη εκτύπωση γιατί οι εικόνες και τα χρώματα αποτελούν από μόνα τους κίνητρό για τα παιδιά, ώστε να ασχοληθούν με κέφι και διάθεση.\nMonday, 04 July 2022 11:38


Σφοδρές συγκρούσεις σε Χάρκοβο και Μαριούπολη (pic) - ebasket.gr\nΚεντρική Ασίστ Εκτός παρκέ Σφοδρές συγκρούσεις σε Χάρκοβο και Μαριούπολη (pic)\nΣφοδρές συγκρούσεις σε Χάρκοβο και Μαριούπολη (pic)\nΟι ρωσικές δυνάμεις σφίγγουν τον στρατιωτικό κλοιό στην Ουκρανία. Συνεχίζουν να σφυροκοπούν μία σειρά πόλεις, όπως το Χάρκοβο, η Οδησσός και η Μαριούπολη στο πλαίσιο του ιμπεριαλιστικού πολέμου, που έχει προκαλέσει το θάνατο εκατοντάδων αμάχων και τον ξεριζωμό εκατοντάδων χιλιάδων ανθρώπων.\nΛίγες ώρες μετά την επίσημη ανακοίνωση του υπουργείου Άμυνας της Ρωσίας ότι οι ρωσικές ένοπλες δυνάμεις κατέλαβαν την Χερσώνα, στη νότια Ουκρανία, πλέον οι κυριότερες συγκρούσεις σημειώνονται στο Χάρκοβο, όπου οι τοπικές αρχές αναφέρουν ότι ο στρατός της Ρωσίας εξαπέλυσε νέες πυραυλικές επιθέσεις που έπληξαν το κέντρο της δεύτερης μεγαλύτερης πόλης της Ουκρανίας, περιλαμβανομένων κατοικημένων περιοχών και το κτίριο της τοπικής αυτοδιοίκησης. Από τους βομβαρδισμούς τις προηγούμενες 24 ώρες, σκοτώθηκαν τουλάχιστον 21 άνθρωποι και τραυματίστηκαν 112, δήλωσε ο κυβερνήτης της επαρχίας Όλεγκ Σινεγκούμποφ.\nΣτη Μαριούπολη, οι μάχες συνεχίζονται και αναμένεται να ενταθούν μετά την αποχώρηση των αμάχων από τον ανθρωπιστικό διάδρομο.\nΌπως ισχυρίστηκε ο δήμαρχος της πόλης στο ουκρανικό πρακτορείο ειδήσεων UNIAN, περισσότεροι από 100 κάτοικοι της Μαριούπολης έχουν τραυματιστεί από τις ρωσικές επιδρομές.\nΑναφορικά με το Κίεβο, όπου χθες εκδηλώθηκαν οι πρώτοι βομβαρδισμοί από τις ρωσικές δυνάμεις ο δήμαρχος της πρωτεύουσας της Ουκρανίας Βιτάλι Κλίτσκο σε ανάρτησή του στο διαδίκτυο, ανέφερε ότι η Ρωσία συγκεντρώνει στρατεύματα ολοένα και πιο κοντά στο Κίεβο.\n«Προετοιμαζόμαστε και θα υπερασπιστούμε το Κίεβο», πρόσθεσε.\nΑναφορές για βομβαρδισμούς και στην Οδησσό εκτός από το Χάρκοβο\nΤην ίδια ώρα, πληθαίνουν οι πληροφορίες ότι η Ρωσία συγκεντρώνει στρατεύματα γύρω από την Οδησσό.\nΗ αναπληρώτρια υπουργός Άμυνας της Ουκρανίας, η Χάνα Μάλιαρ, δήλωσε σήμερα ότι οι αρχές ερευνούν τις πληροφορίες σύμφωνα με τις οποίες το αεροδρόμιο της Οδησσού, που βρίσκεται στη Μαύρη Θάλασσα, έγινε στόχος επίθεσης με ρουκέτα ή πυρών του πυροβολικού.\nΠαράλληλα, αναφορές κατοίκων της πόλης στο twitter, κάνουν λόγο για την παρουσία και ρωσικών πολεμικών πλοίων στα ανοιχτά του λιμανιού της πόλης, ενώ ορισμένοι ισχυρίζονται ότι ανάμεσά τους είναι και αποβατικά πλοία, στα οποία επιβαίνουν πεζοναύτες.\nΕξάλλου, σε βιντεοσκοπημένο διάγγελμά του, ο Ουκρανός πρόεδρος είπε ότι η Ρωσία στοχεύει να εξαλείψει την Ουκρανία, την ιστορία και τον λαό της.\nΟ Βολοντίμιρ Ζελένσκι είπε ότι η απάντηση της Δύσης δεν είναι αρκετή και έκανε έκκληση για μεγαλύτερη διεθνή στήριξη, περιλαμβανομένης της στήριξης του αιτήματος της Ουκρανίας για ένταξη στην ΕΕ.\n902.gr (Πηγή: ΑΠΕ-ΜΠΕ, TASS, CNN)\nΠροηγούμενο Euroleague: Συνδυάζουν ουσία και θέαμα οι ασίστ του Φεβρουαρίου [vid]\nΕπόμενο Το «Her World, Her Rules» στη Θεσσαλονίκη


«Ήμασταν όμηροι μαζί με τον Φόλεϊ» αποκαλύπτουν Γάλλοι δημοσιογράφοι - Triklopodia\nΔΙΕΘΝΗ. - 21 Αυγ 2014 - 8:04\nΟι Γάλλοι δημοσιογράφοι, Ντιντιέ Φρανσουά και Νικολά Ενέν, αποκάλυψαν την Τετάρτη ότι είχαν κρατηθεί όμηροι στη Συρία μαζί με τον Αμερικανό Τζέιμς Φόλεϊ, ο οποίος εκτελέστηκε από το Ισλαμικό Κράτος, υπογραμμίζοντας το θάρρος που επέδειξε ο συνάδελφός τους σε όλο αυτό το διάστημα.\n«Ήταν ένα εκπληκτικό παιδί ένας πολύ φιλικός, φερέγγυος σύντροφος», είπε ο Ντιντιέ Φρανσουά, αποκαλύπτοντας ότι είχε κρατηθεί με τον Φόλεϊ από τον Οκτώβριο του 2013 μέχρι την απελευθέρωσή του, τον περασμένο Απρίλιο. Δεν μίλησα ποτέ δημοσίως για αυτό επειδή οι απαγωγείς μας είχαν απειλήσει πριν φύγουμε ότι οι όμηροι που έμειναν πίσω θα υφίσταντο τα αντίποινα», συνέχισε μιλώντας στο ραδιοσταθμό Europe1.\nO Φρανσουά, υπογράμμισε στις δηλώσεις του το κουράγιο που διέκρινε τον συνάδελφό του: «Ποτέ δεν υποτάχθηκε πλήρως στους απαγωγείς. Ενεργούσε συλλογικά καθ’ όλη τη διάρκεια της κράτησής μας, ζητώντας για παράδειγμα φαγητό για όλους μας».\n«Ήταν ένας άνθρωπος απίστευτα γενναίος ο οποίος στάθηκε άτυχος», είπε από την πλευρά του ο Νικολά Ενέν στο περιοδικό L’ Express. Αποκάλυψε μάλιστα ότι, σε σύγκριση με τους υπόλοιπους ομήρους, ο Φόλεϊ είχε τη χειρότερη μεταχείριση από τους απαγωγείς του.\n«Ψάχνοντας στον ηλεκτρονικό υπολογιστή του διαπίστωσαν ότι ο αδελφός του εργαζόταν για την πολεμική αεροπορία των ΗΠΑ. Για τον λόγο αυτό και επειδή ήταν Αμερικανός έτυχε «ιδιαίτερης μεταχείρισης». Έγινε ο αποδιοπομπαίος τράγος τους, δεχόταν τις περισσότερες προσβολές αλλά παρέμενε απαθής», εξήγησε ο Ενέν.\nΣύμφωνα με το γερμανικό περιοδικό Focus, τον περασμένο Απρίλιο η Γαλλία κατέβαλε το ποσό των 18 εκατ. δολαρίων προκειμένου να αφεθούν ελεύθεροι τέσσερις Γάλλοι δημοσιογράφοι, μεταξύ των οποίων και ο Ντιντιέ Φρανσουά.\nΤο Παρίσι ωστόσο διαψεύδει κατηγορηματικά ότι πλήρωσε λύτρα.\nΤο Ιούλιο, η αμερικανική εφημερίδα Νιου Γιορκ Τάιμς δημοσίευσε μια έρευνά της στην οποία γινόταν αναφορά στα λύτρα που καταβάλουν οι ευρωπαϊκές χώρες. Σύμφωνα με την εφημερίδα, οι ΗΠΑ και η Βρετανία αρνούνται να πληρώσουν για την απελευθέρωση των υπηκόων τους.\nΕλάχιστοι από τους Αμερικανούς και Βρετανούς ομήρους έχουν σωθεί, είτε επειδή κατάφεραν να δραπετεύσουν, είτε χάρη σε κάποια στρατιωτική επέμβαση.


Περπατώντας στο Πήλιο: Ιανουαρίου 2013\nKουκουράβα και Μακρινίτσα δίπλα στο Μέγα Ρέμα\nΔιάρκεια: 1.40' περίπου (καθαρός χρόνος πορείας 1.25')\nΥψόμετρο: από 105 μ. (Αηδονοφωλιές) σε 630 μ. (Μακρινίτσα)\nΠόσιμο νερό στη διαδρομή: Μακρινίτσα\nAυτή είναι μια πολύ όμορφη διαδρομή, πολύ κοντά στην πόλη του Βόλου. Ξεκινώντας από το γεφύρι του Ζαφρακόπουλου στον Άνω Βόλο, στην τοποθεσία Αηδονοφωλιές, ανηφορίζουμε ακολουθώντας το Μέγα Ρέμα. Στην κάτω συνοικία της Μακρινίτσας, την Κουκουράβα, θα συναντήσουμε το κύριο καλντερίμι και θα το ακολουθήσουμε μέχρι την κεντρική πλατεία. Αφού περιηγηθούμε στη Μακρινίτσα, μπορούμε, αν θέλουμε, να επιστρέψουμε στην αφετηρία μας από μια άλλη, παράλληλη και εξίσου όμορφη διαδρομή, περνώντας από το χωριό των Σταγιατών στην ανατολική πλευρά του Μέγα Ρέματος (βλέπε τις διαδρομές Μακρινίτσα-Σταγιάτες και Αηδονοφωλιές-Σταγιάτες).\nΑνεβαίνοντας την οδό Ιωλκού, περνούμε τον Περιφερειακό δρόμο του Βόλου και, φθάνοντας στις Αηδονοφωλιές (όπου και το τέρμα του αστικού λεωφορείου 4), ο κύριος δρόμος στρίβει δεξιά και συνεχίζει προς Πορταριά-Χάνια. Στο σημείο αυτό, αριστερά έχουμε το γεφύρι του Ζαφρακόπουλου και o δρόμος από κει πηγαίνει προς Άγιο Ονούφριο-Κουκουράβα-Μακρινίτσα. Αυτό ήταν ένα παλιό πέτρινο τοξωτό γεφύρι, που το έχουν δυστυχώς αλλοιώσει διαπλατύνοντάς το με τσιμέντο, ώστε να περνούν τα αυτοκίνητα.\nTο γεφύρι του Ζαφρακόπουλου στις Αηδονοφωλιές\nΟ Νίκος Χαρατσής γράφει, αναφερόμενος στο γεφύρι αυτό, στο βιβλίο του ''Πέτρινα τοξωτά γεφύρια στο Πήλιο'': ''Eίμαι πεπεισμένος ότι, αν αυτό το παλιό γεφύρι βρισκόταν στα χέρια κάποιου άλλου λαού, θα είχε άλλη τύχη. Θα το είχαν φωτίσει κατάλληλα, θα είχαν διαμορφώσει το γύρω χώρο με μεγάλη προσοχή και μελέτη, και με υπερηφάνεια θα επιδείκνυαν στον κάθε επισκέπτη αυτό το μνημείο. Είμαστε άξιοι της νοοτροπίας μας σαν λαός, όταν επιτρέπουμε να αλλοιώνουν τις ιστορικές μας μνήμες.''\nΤο γεφύρι Ζαφρακόπουλου, όπως ήταν παλιά (πηγή: Η Μαγνησία στο πέρασμα του χρόνου)\nΠερνούμε λοιπόν το γεφύρι και ανηφορίζουμε την άσφαλτο στην αριστερή όχθη του ρέματος. Συνεχίζουμε σταθερά δίπλα στο ρέμα και σε λίγο περνούμε στην δεξιά όχθη, από τσιμεντένιο γεφυράκι που πατά σε λιθόκτιστες βάσεις. Σε λίγα μέτρα περνούμε ένα μικρότερο ρέμα από μικρό πέτρινο τοξωτό γεφύρι. Αμέσως μετά το γεφύρι, φεύγει δεξιά το μονοπάτι-καλντερίμι προς Σταγιάτες. Εμείς συνεχίζουμε ευθεία στον χωματόδρομο και σε λίγο έχουμε αριστερά μας το πέτρινο τοξωτό γεφύρι του Κουρδίστα, που εξυπηρετούσε όσους πήγαιναν στον Άγιο Ονούφριο.\nΤο γεφύρι του Κουρδίστα κοντά στον Άγιο Ονούφριο\nΛίγα μέτρα πιο πάνω, κατεβαίνουμε και περνούμε το ρέμα δίπλα σε ένα πέτρινο καλύβι (παλιό νερόμυλο και ελαιοτριβείο του Ζαφρακόπουλου). Στην αριστερή όχθη συνεχίζει ανηφορικό μονοπάτι, που περνά κοντά από το ξωκλήσι του Αγίου Νικολάκη, χτισμένο στην άκρη απότομου βράχου. Η περιοχή αυτή είναι γνωστό πεδίο αναρρίχησης.\nΑφήνουμε τον Άγιο Νικολάκη αριστερά μας και συνεχίζουμε ανηφορίζοντας ομαλά, σε μονοπάτι με στοιχεία καλντεριμιού σε ορισμένα σημεία του, έχοντας δεξιά μας την εντυπωσιακή ρεματιά του Μέγα Ρέματος. Τελικά βγαίνουμε στην άσφαλτο, στην οποία και βαδίζουμε για διακόσια μέτρα.\nΤο φαράγγι του Μέγα Ρέματος με το Βόλο στο βάθος\nΜόλις περάσουμε το μικρό ρέμα της Πατωσιάς, αν προσέξουμε αριστερά μας, θα δούμε σκαλοπατάκια σκαμμένα στο βράχο να ανηφορίζουν απότομα. Αυτά οδηγούν στο καλντερίμι που κατέβαινε από τη Μακρινίτσα, το οποίο εδώ κόπηκε απότομα από τη διάνοιξη του δρόμου. Επειδή όμως η ανάβαση στο βράχο είναι απότομη και κάπως επικίνδυνη (εδώ πρέπει να κατασκευαστούν κανονικά σκαλοπάτια με κουπαστή), είναι προτιμότερο να προχωρήσουμε λίγο ακόμα στο δρόμο και θα βρούμε καλντερίμι αριστερά δίπλα σε βρύση με κόκκινα σημάδια, το οποίο παραπάνω περνά από άλλη αναπαλαιωμένη βρύση χωρίς νερό και στη συνέχεια ενώνεται με τον κομμένο κλάδο.\nΑνηφορίζοντας ανάμεσα στα σπίτια της Κουκουράβας, περνούμε δίπλα από άλλη βρύση με πλατάνι, χωρίς νερό και αυτή, κατόπιν από το αρχοντικό Νάνου, διασχίζουμε την άσφαλτο και συνεχίζουμε σε καλντερίμι. Λίγο παραπάνω ξαναβγαίνουμε στην άσφαλτο. Εδώ κανονικά το καλντερίμι συνέχιζε δίπλα στο σπίτι που είναι επάνω από τον όχθο του δρόμου. Όμως είναι αποκομμένο και αδιάβατο (δυστυχώς oι υπεύθυνοι αδιαφορούν) και έτσι βαδίζουμε για εκατό μέτρα στην άσφαλτο ανηφορικά. Κατόπιν πάμε αριστερά σε τσιμεντόδρομο στην ταμπέλα προς Αρχοντικό Σταφυλοπάτη και ευθεία επάνω ξαναβρίσκουμε το καλντερίμι.\nΑπό εδώ και πάνω δεν υπάρχουν άλλα προβλήματα. Το φαρδύ και καλοφτιαγμένο καλντερίμι, που ήταν στο παρελθόν ο κύριος δρόμος επικοινωνίας της Μακρινίτσας με το λιμάνι του Βόλου, ανηφορίζοντας συνεχώς περνά δίπλα από τις εκκλησίες του Αγίου Γεωργίου και Αγίου Αθανασίου και τελικά καταλήγει στην πλατεία της Μακρινίτσας, μπροστά στο εκκλησάκι.\nΕτικέτες Αηδονοφωλιές, Βόλος, εύκολη, έως 3 ώρες, Κεντρικό Πήλιο, Μακρινίτσα, χειμώνας


Χαμομήλι: ιδιότητες και χρήση του - My Writers Gang\nPosted by Aria Socratous | Dec 17, 2020 | Health and Body | 0 |\nΡωμαϊκό (Chamaemelum Nobile, Matricaria Chamomilla, Anthemis Nobilis)\nΓερμανικό (Matricaria Recutita)\nΧαμομήλι Μαρόκου (Tanacetum annuum, Ormenis Mixta)\nΥπάρχουν αρκετές ποικιλίες χαμομηλιού οι οποίες είναι γνωστές. Στην αρωματοθεραπεία χρησιμοποιούμε το ρωμαϊκό, το γερμανικό και το χαμομήλι Μαρόκου.\nΤο χαμομήλι είναι φυτό ποώδες, μονοετές, ιθαγενές της Ευρώπης και της Ασίας. Ευδοκιμεί σε ουδέτερα ή ελαφρώς αλκαλικά εδάφη. Χρειάζεται ζέστη και ήλιο.\nΉταν γνωστό από την αρχαιότητα. Χρησιμοποιείτο από Έλληνες Αιγύπτιους και Ρωμαίους. Οι Αιγύπτιοι το είχαν αφιερώσει στο θεό Ήλιο.\nΟικογένεια: Aστεροειδή ή σύνθετα.\nΚυβερνών πλανήτης: Σελήνη\nΤο αιθέριο έλαιο του φυτού εξάγεται από τα λουλούδια του τα οποία έχουν χαρακτηριστική οσμή και πικρή γεύση, μοιάζουν δε με μικρές μαργαρίτες.\nΧημική σύσταση: Το ρωμαϊκό χαμομήλι είναι πλούσιο σε εστέρες (80%) . Επίσης περιέχει πινοκαρβόνη (13%) και αζουλένιο. Η οσμή του αιθερίου ελαίου του είναι γλυκιά, φρουτώδης, μοιάζει λίγο με μυρωδιά γρασιδιού. Το χρώμα του είναι ελαφρύ γαλάζιο που με το πέρασμα του χρόνου μετατρέπεται σε κίτρινο.\nΤο Γερμανικό χαμομήλι περιέχει κυρίως σεσκουιτερπένια: αμαζουλένιο & α-bisabolol. Η οσμή του αιθερίου ελαίου του είναι γλυκιά, πικρή και θερμή. Το χρώμα του βαθύ μπλε που βάφει τα μείγματα.\nΤο χαμομήλι Μαρόκου είναι πλούσιο σε μονοτερπένια και αζουλένιο. Η οσμή του αιθερίου ελαίου του είναι γλυκιά, αρωματική και το χρώμα του μπλε.\nΌλες οι ποικιλίες του χαμομηλιού είναι καλμαντικές και αντιφλεγμονώδεις. Δεν έχουν αντενδείξεις, δεν είναι φωτοτοξικές και δεν προκαλούν ερεθισμούς σε εφόσον διαλυθούν σε αναλογία 4%. Δεν πρέπει να χρησιμοποιούνται κατά τους 3 πρώτους μήνες της εγκυμοσύνης. Στο τσάι χαμομηλιού δεν πρέπει να γίνεται κατάχρηση επειδή μπορεί να προκαλέσει αναφυλαξία ή υπερευαισθησία σε κάποια άτομα.\nΙδιότητες ρωμαϊκού χαμομηλιού:\nΑντιφλεγμονώδες: Βοηθά σε περιπτώσεις ουρτικάριας, ερεθισμού του δέρματος μετά το ξύρισμα, ρευματικών πόνων, φλεγμαινόντων ούλων, ηλιακού εγκαύματος, εκζέματος εξ επαφής, ψωρίασης, ακμής, άφθας, ροδόχρου ακμής.\nΑντισπασμωδικό: ημικρανίες, πονοκέφαλοι (χαλαρώνει τη νευρομυϊκή ένταση), παιδική διάρροια.\nΚαλμαντικό, ηρεμιστικό: αϋπνία, ευερεθιστότητα.\nΧωνευτικό, για φουσκώματα, για δυσπεψία, για τόνωση της όρεξης.\nΕμμηναγωγό, για προβλήματα περιόδου που οφείλονται στο νευρικό σύστημα, εμμηνόπαυση, δυσμηνόρροια, αμηνόρροια.\nΟφθαλμικό: επιπεφυκίτις, κουρασμένα μάτια.\nΕπουλωτικό: σε πληγές, καψίματα.\nΤο ρωμαϊκό χαμομήλι είναι εξαιρετικά ήπιο και μπορεί να χρησιμοποιηθεί σε παιδιά. Ειδικά το hydrosol χαμομηλιού είναι από τις πρώτες επιλογές. Για καθαρισμό, ερεθισμούς, προσθέτοντας δυο –τρείς σταγόνες στο νερό για στομαχικές διαταραχές.\nΓια ερεθισμούς ματιών μπορούμε να βάλουμε διάλυμα – έγχυμα χαμομηλιού σε κομπρέσες, ή βρεγμένα σε βραστό νερό φακελάκια χαμομηλιού – αφού αφήσουμε να κρυώσουν – πάνω στα μάτια ως κομπρέσες. Ιδανικές κομπρέσες για τα ερεθισμένα μάτια ή σε περιπτώσεις επιπεφυκίτιδας αποτελούν τα Hydrosol χαμομηλιού και λεβάντας. (Αναλογία 20% νερό λεβάντας και 80% νερό χαμομηλιού κομπρέσες πρωί βράδυ για 3-4 ημέρες).\nΠΟΤΕ ΔΕΝ ΧΡΗΣΙΜΟΠΟΙΟΥΜΕ ΑΙΘΕΡΙΟ ΕΛΑΙΟ ΣΤΑ ΜΑΤΙΑ ΕΣΤΩ ΚΑΙ ΔΙΑΛΥΜΕΝΟ.\nΤο hydrosol του ρωμαϊκού χαμομηλιού, είναι καλό για ροδόχρου ακμή, για κοψίματα από ξύρισμα, ακμή, εξάψεις προσώπου και ηλιακά εγκαύματα. Δεν το χρησιμοποιούμε μόνο του επί μακρόν, σε πολύ ξηρό δέρμα λόγω του όξινου του PH. Αναμιγνύεται με hydrosol νερολί για ακνεϊκό και λιπαρό δέρμα και με hydrosol γερανιού ή λεβάντας για πολύ ξηρό.\nΤο όξινο PH του, το κάνει κατάλληλο για πλύσεις ευαίσθητης περιοχής ή πρωκτικού κνησμού.\nΤο αιθέριο έλαιο του ρωμαϊκου χαμομηλιού, αναμιγνύεται καλά με αιθέρια έλαια περγαμόντου, ιεροβότανου, γιασεμιού, νερολί, τριαντάφυλλου, γεράνιου και λεβάντας.\nΟ τύπος της προσωπικότητας «ρωμαϊκό χαμομήλι» είναι εκείνος που ακτινοβολεί φως, χαρά και συναίσθημα. Ονειροπόλος, είναι ευχάριστο να συναναστρέφεσαι μαζί του επειδή αναδύει εσωτερική γαλήνη.\nΙδιότητες γερμανικού χαμομηλιού:\nΑντιαλλεργικό, αντιμυκητιασικό, δυνατό αντιφλεγμονώδες – το αζουλένιο και η a- bisabolol μειώνουν τα επίπεδα της ισταμίνης- (έκζεμα ξηρό ή ατοπικό, γαστρίτις, προβλήματα δέρματος, έλκη, πληγές, ροδόχρους πιτυρίαση, καψίματα, έκζεμα, πυρετός εκ χόρτου, αλλεργικό άσθμα, ρευματισμοί). Κατάλληλο για ευαίσθητο δέρμα. Σε απλό κάψιμο βάζουμε μία δύο σταγόνες αιθερίου ελαίου αδιάλυτο και από πάνω λίγο πάγο.\nΑντισπασμωδικό: για γαστρικούς σπασμούς, δυσμηνόρροια, πονοκέφαλο που οφείλεται σε νευρική ένταση.\nΜιμητικό ορμονών: Αμηνόρροια.\nΤο αμαζουλένιο δρα κατά του Staphyloloccus aureus (Bartram 1995).\nΤο αιθέριο έλαιο του γερμανικού χαμομηλιού μαζί με αυτό του πορτοκαλιού και του μανταρινιού μέσα σε υδαρές ζελέ (π.χ. αλόης) σε διάλυση 5% έχουν άμεσο υδατικό αποτέλεσμα που διαρκεί στο δέρμα.\nΑναμιγνύεται καλά με γεράνιο, λεβάντα, πατσουλί, τριαντάφυλλο, βενζόη, νερολί, περγαμόντο, ματζουράνα, γιασεμί, ιεροβότανο, ylang ylang.\nO τύπος προσωπικότητας «γερμανικό χαμομήλι» είναι εκείνος που έχει βαθιά και ισχυρή συναισθηματική δύναμη. Ο πατέρας που βοηθά και στέκεται στα δύσκολα, ο καθηγητής που διδάσκει και προτρέπει, ο διασώστης που τρέχει να βοηθήσει. Το ευήκοον ους και ο πρόθυμος «ώμος» για να ακουμπήσει κάποιος και να βρει συμπαράσταση. Η διδασκαλία, το γράψιμο, η οργάνωση είναι οι εργασίες στις οποίες διαπρέπει.\nΙδιότητες Χαμομηλιού Μαρόκου:\nΚατά των λοιμώξεων: κολοβακίλλωση.\nΑντιφλεγμονώδες & εξαιρετικό καταπραϋντικό της φλόγωσης: ρευματισμοί, κολίτις, κολπίτις, ροδόχρους ακμή, ατοπικό έκζεμα, ξηρό έκζεμα, πολυμορφικό έκζεμα, ηλιακό έγκαυμα, ροδόχρους πιτυρίαση, ψωρίαση, γενικά σε πολύ ευαίσθητο δέρμα με ξηρές περιοχές που εμφανίζουν κοκκινίλες.\nΥποτασικό, φλεβοτονωτικό, τονωτικό της ροής της χολής και του κουρασμένου συκωτιού.\nΣυνταγή για ροδόχρου ακμή: 30 ml λάδι καλέντουλας ή κρέμα καλέντουλας αναμειγνύονται με 4 σταγ. αιθ. ελαίου καρότου, 2 σταγ. αιθ. ελαίου ελίχρυσου, 2 σταγ. χαμομηλιού Μαρόκου και 2 σταγ. αιθερίου ελαίου κίστου. Πρωί και βράδυ στην πάσχουσα περιοχή.\nPreviousΟικονομική Ολυμπιάδα από τη Γενική Γραμματεία Δημόσιας Διπλωματίας και Απόδημου Ελληνισμού και το ΚΕΦίΜ


O Τζίμερος για τους Δ.Υ. | Απόκλιση\nPosted on 14 Σεπτεμβρίου, 2013 από nestrom\nΕίχαν έναν υπολογιστή στο γραφείο. Αλλά δεν τον χρησιμοποιούσαν. Δεν ήξεραν ούτε να τον ανοίξουν. Έβαζαν ένα σεμεδάκι επάνω – μπορεί κι ανθοδοχείο. Αν τον άνοιγαν, έπαιζαν πασιέντζες. Όμως, έπαιρναν 6 μέρες τον χρόνο επιπλέον άδεια, επειδή… χρησιμοποιούσαν υπολογιστή, γράφει ο επικεφαλής του κόμματος Δημιουργία, Ξανά! Θάνος Τζήμερος.\nΒέβαια, δεν τον είχαν όλοι κλειστό. Κάποιοι τον χρησιμοποιούσαν. Αλλά είναι δυνατόν, το 2013 να ισχύει νόμος του 1989 που θεωρεί «έξτρα» ικανότητα στην δουλειά, τη χρήση υπολογιστή και επειδή προφανώς βλάπτεται η υγεία όσων τον χρησιμοποιούν, δίνει 6 μέρες τον χρόνο επιπλέον άδεια μετ’ αποδοχών;\nΗ συγκεκριμένη «ειδική» άδεια θεσπίστηκε με την 130558 Κοινή Υπουργική Απόφαση, στις 12 Ιουνίου 1989, η οποία στη συνέχεια κυρώθηκε με το Νόμο 1876/1990. Και τι λέει ακριβώς; «Υπάλληλος ο οποίος χειρίζεται ηλεκτρονικό υπολογιστή και απασχολείται μπροστά σε οθόνη οπτικής καταγραφής για χρονικό διάστημα μεγαλύτερο των πέντε ωρών του ημερήσιου ωραρίου εργασίας δικαιούται μηχανογραφική άδεια, μετά πλήρων αποδοχών, μίας ημέρας ανά δίμηνο».\nΓια κάντε έναν υπολογισμό: 30.000 ευρώ μέσο ετήσιο κόστος Δ.Υ. διά 220 (εργάσιμες μέρες) = 136 ευρώ τη μέρα. Επί 6 μέρες, επί 24 χρόνια = 19.584 ευρώ κόστος στον προϋπολογισμό ανά άτομο! Πόσοι το έπαιρναν; Αν ήταν 100.000 μόνο, το συνολικό κόστος είναι 1.958.400.000, κοντά δύο δις ευρώ. Αν είναι 200.000 υπάλληλοι, 4 δις και πάει λέγοντας.\n← Στις ταινίες και …στη ζωή\nΔήμοι, η νέα μαφία →


Οι 10 παιχταράδες της Premier League που έμειναν χωρίς τίτλο, 24Sports & News\n02 ΑΠΡΙΛΙΟΥ 2020 - 19:40\nΠληρούσαν όλες τις προϋποθέσεις, το κοινό τους απόλαυσε στα αγγλικά γήπεδα, αλλά τύχη, συγκυρίες, λεπτομέρειες δεν τους επέτρεψαν να πανηγυρίσουν τον τίτλο της Premier League. Το PlanetFootball παραθέτει 10 σούπερ παίκτες που στερήθηκαν του status του πρωταθλητή, αλλά μνημονεύονται σταθερά μέχρι σήμερα.\nΓια ορισμένα ονόματα του αγγλικού ποδοσφαίρου, η παρακαταθήκη που άφησαν με το τέλος της καριέρας τους ξεπερνά τους τίτλους και τις διακρίσεις. Η ποιότητα, η πορεία που σημείωσαν και το σημάδι που προσέδωσαν στο κορυφαίο πρωτάθλημα της Ευρώπης, προκειμένου να χαρακτηρίζεται έτσι, τους καθιστά αυτόφωτους, χωρίς τη λάμψη του πρωταθλήματος. Το παράπονο, βέβαια, υπάρχει αφού εντός Νησιού η βαρύτητα του εγχώριου τίτλου δεν ισοδυναμεί με καμία άλλη χώρα.\nΚάποιοι αδικήθηκαν, άλλοι δεν βρέθηκαν στο σωστό μέρος τη σωστή στιγμή κι άλλοι δεν είχαν το supporting cast για να φτάσουν μέχρι το τέλος του δρόμου. Όλοι όσοι όμως ανήκουν στην παρακάτω δεκάδα άξιζαν να χριστούν πρωταθλητές και ενδεχομένως να το είχαν καταφέρει, αν οι λεπτομέρειες τους ευνοούσαν. Το PlanetFootball παρουσιάζει τις δέκα πιο «τρανταχτές» περιπτώσεις παικτών:


ΤΑ ΔΙΚΑΙΩΜΑΤΑ ΤΩΝ ΑΠΟΦΟΙΤΩΝ ΤΕΙ: Αυγούστου 2009\nΚαι όμως το νομοσχέδιο του Σπηλιωτόπουλου είναι θετικό για τα ΤΕΙ.\nΓράφω σήμερα αυτό το σημείωμα εκτός προγράμματος γιατί από ότι βλέπω στα σχόλια είσαστε πεσμένοι.\nΔεχθήκατε το χτύπημα της ΝΔ και βάλατε το κεφάλι κάτω.\nΔεν λέω ότι λιποψυχήσατε, αλλά διαισθάνομαι το ηθικό σας πολύ χαμηλά.\nΓια αυτό και ο τίτλος.\nΣας θέλω με το κεφάλι ψηλά. Δεν είναι ήττα δική μας αυτό που έγινε με τον κο Σπηλιωτόπουλο ΚΑΙ τον κο Ταλιαδούρο.\nΖήσαμε την απόδειξη του ότι στην Ελλάδα κάθε κοινωνική δραστηριότητα περνάει μέσα από τα κομματικά γραφεία.\nΑυτά που δεν έχουμε και θα πρέπει να δημιουργήσουμε.\nΈτσι σας θέλω με το χαμόγελο στο στόμα. Ναι με χαμόγελο. Και ας είναι και πικρό.\nΓιατί τώρα ήρθε η στιγμή να αποδείξουμε το πόσο σκληρά καρύδια είμαστε.\nΟι του τεε ησύχασαν. Τους βλέπετε.\nΑπολαμβάνουν την «νίκη» τους.\nΚαι σχεδιάζουν την επόμενη κίνηση τους. Να μας αφανίσουν θέλουνε και τους πολιτικούς μας δεν τους πολυνοιάζει.\nΑυτή την φορά όμως δεν πρόκειται να περάσει έτσι.\nΟι νόμοι φτιάχνονται από ανθρώπους για ανθρώπους.\nΩς εκ τούτου οι νόμοι οφείλουν να είναι ανθρώπινοι.\nΚαι ο κος Σπηλιωτόπουλος με το κο Ταλιαδούρο ξεπέρασαν το όριο αυτό προχθές.\nΔεν είμαστε δούλοι, δεν είμαστε λαθρομετανάστες στην ίδια μας την χώρα. Έχουμε δικαιώματα και θα τα εξασκήσουμε όσο καιρό και να μας πάρει.\nΝα προβλέψω λοιπόν ότι, ως εκ τούτου, τον απάνθρωπο νόμο αυτό όχι μόνο θα τον πάρουν πίσω αλλά υπάρχει η περίπτωση να τους φάει κιόλας.\nΕμείς δεν τα παρατάμε.\nΘα το παλεύουμε μέχρι την τελευταία στιγμή.\nΌσο και να πάρει.\nΚύριε Σπηλιωτόπουλε σας ευχαριστούμε για την συσπείρωση.\nΤώρα σας χρωστάμε δύο και να είσαστε παραπάνω από σίγουρος ότι θα ανταποδώσουμε στα ίσια.\nΕλπίζω μόνο όταν θα έρθει η στιγμή αυτή να μην αρχίσετε τις μεμψιμοιρίες και τα πολιντικάντικα κόλπα ότι πλήττετε η Δημοκρατία;\nΣτους λεβέντες των ΤΕΙ που ανεβαίνουνε 26 πέτρινα χρόνια των Γολγοθά τους, μόνο παλικάρια τους πρέπει να έχουν απέναντι τους. Αν το κάνετε θα μας αδικήσετε.\nΜέχρι τότε όμως ΤΕΙτζήδες μου δουλεύουμε σκληρά για την δικαίωση μας.\nΣτο πλαίσιο αυτό θα ήθελα να ζητήσω από όλους σας, όσοι αυτές τις ημέρες ασχοληθήκατε με το θέμα να αφιερώσετε λίγο από τον χρόνο σας για παραγωγική εργασία υπέρ των ΤΕΙ.\nΘα ήθελα λοιπόν να συγκεντρώσετε ηλεκτρονικά όλα τα κείμενα των δηλώσεων που έγιναν αυτές τις ημέρες και να τα στείλετε στο anotata_tei@yahoo.gr.\nΚαι αυτό γιατί η βάση της κάθε κοινωνικής ομάδας που θέλει να λέγετε οργανωμένη είναι το αρχείο.\nΗ ιστορία μας είναι που θα μας δέσει. Οι κοινοί μας αγώνες και μόνο.\nΚαι για λόγους καταγραφής και μόνο θα ήθελα να σας πω πως φτιάχνουμε αρχείο.\nΑνοίγουμε την σελίδα και κάνουμε copy / paste το κείμενο σε ένα φύλλο word ενώ αμέσως μετά πατάμε το print screen.\nΑνοίγουμε το πρόγραμμα μετά paint και κάνουμε paste. Σώζουμε μετά το αρχείο με το όνομα του άρθρου.\nΓεια σας και με χαμόγελο είπαμε.\nΝα είστε δε σίγουροι ότι θα έρθει η στιγμή που οι πολιτικοί του υπουργείου παιδείας θα εύχονται να τον είχαν φάει αυτόν τον νόμο παρά να το είχαν υπογράψει.\nΕΑΝ ΧΑΘΕΙ Η ΣΕΛΙΔΑ ΑΥΤΗ ΘΑ ΜΕ ΒΡΕΙΤΕ ΣΤΑ ΙΣΤΟΛΟΓΙΑ ΤΩΝ ΣΥΝΑΔΕΛΦΩΝ ΜΑΣ ΟΠΩΣΔΗΠΟΤΕ.\nΣΩΣΤΕ ΤΙΣ ΔΙΕΥΘΥΝΣΕΙΣ ΤΟΥΣ ΤΩΡΑ.\nΑΛΛΩΣΤΕ ΤΩΡΑ ΑΡΧΙΖΕΙ Ο ΧΟΡΟΣ ΚΑΙ ΟΙ ΠΟΛΙΤΙΚΟΙ ΕΙΝΑΙ ΕΝΑ ΒΗΜΑ ΜΑΚΡΥΑ ΠΡΙΝ ΑΝΕΒΟΥΝ ΣΤΟ ΤΑΨΙ ΓΙΑ ΝΑ ΤΟΥΣ ΧΟΡΕΨΟΥΜΕ ΟΠΩΣ ΠΟΤΕ ΔΕΝ ΤΟ ΕΙΧΑΝ ΦΑΝΤΑΣΤΕΙ.\nΑναρτήθηκε από A-TEI στις 8:58 μ.μ.\nΕτικέτες Η ΠΟΙΟ ΜΕΓΑΛΗ ΩΡΑ ΕΙΝΑΙ ΤΩΡΑ\nΚαι τώρα η ψήφιση του νομοσχεδίουουου …………..\nΣτο σημερινό μου άρθρο δεν μπορώ παρά να σχολιάσω τους λεπτούς πολιτικούς χειρισμούς του κου Άρη Σπηλιωτόπουλου.\nΑυτούς ντε που έκανε στο περίφημο άρθρο 18. Και που θα ζητήσει να ψηφισθεί την εβδομάδα που μας έρχεται από την βουλή.\nΑυτό ντε που ξεκίνησε προτείνοντας την έγκριση των επαγγελματικών μας δικαιωμάτων μόνο με την δική του υπογραφή και κατέληξε στο να αποφασίζει για το μέλλον των ΤΕΙ η σάρα, η μάρα και το κακό συναπάντημα.\nΔεν σας φαίνεται ρε παιδιά περίεργο;\nΔεν σας φαίνεται ότι κάτι παίζει εδώ πέρα;\nΚαι το λέω αυτό γιατί εσείς και εγώ, εάν για παράδειγμα θέλαμε να κάνουμε μια σοβαρή πράξη με αντίκτυπο στο μέλλον μας, παραδείγματος χάριν να αγοράσουμε ένα αυτοκίνητο, προτού βγούμε στην αγορά και αρχίσουμε να ψάχνουμε ,ήδη έχοντας κάνει το οικονομικό απολογισμό μας, ξέρουμε τι περίπου μας παίρνει να πάρουμε.\nΈτσι στο πλαίσιο αυτό , όταν τα οικονομικά μας είναι στην κατηγορία φτερού, κοιτάμε κανένα Punto, κανένα Micra,άντε και κανένα Cιτροενάκι.\nΔεν ξεκινάμε ποτέ από Rolls-Royce και Mercedes 600.\nΚαι αυτό γιατί απλά ΞΕΡΟΥΜΕ ότι δεν μας παίρνει.\nΜοναδική δε εξαίρεση να πάμε να ψάχνουμε για Mercedes είναι μόνο εάν θέλουμε να κοροϊδέψουμε κάποιον για να έχουμε να λέμε. Π.χ. τον γείτονα τον ζηλιάρη.\nΘέλω δηλαδή να πω ότι όταν ο κος Σπηλιωτόπουλος ξεκίνησε την περίφημη πρόταση στο άρθρο 18 ήξερε ότι τα ΤΕΙ ΔΕΝ ΕΧΟΥΝ κατοχυρωμένα τα επαγγελματικά τους δικαιώματα και ότι το ΤΕΕ αντιδρά σε οποιαδήποτε κίνηση νομοθετικής ρύθμισης τους.\nΗ 26-χρονη δε ιστορία μας είναι παραπέρα από διδακτική για τον οποιοδήποτε πολιτικό πια.\nΤο ΤΕΕ με την παρεμπόδιση της έκδοσης των επαγγελματικών δικαιωμάτων των ΤΕΙ (και των ασφαλιστικών τοιούτων μην ξεχνιόμαστε) έχει καταφέρει , σε κοινωνικό επίπεδο αυτή την φορά, να αποδείξει την αξιωματική αρχή του ότι στην Ελλάδα ουδέν μονιμότερο του προσωρινού.\nΚαι για να το πω και επιστημονικά, το δείγμα των ΤΕΙ πια είναι αρκούντος μεγάλο για να οδηγεί τον οποιοδήποτε πολιτικό στο ασφαλές συμπέρασμα ότι το ΤΕΕ δεν πρόκειται να αφήσει να περάσει τίποτα σχετικό με τα δικαιώματα τους που να δίνει αυτόνομη εργασιακή παρουσία στους κατόχους τίτλου σπουδών ΤΕΙ.\nΗ ιστορία μας επίσης αποδεικνύει ότι η τριμερής σχέση ΤΕΕ-Πολιτεία-ΤΕΙ είναι μια ανηλεής πολιτική διαπραγμάτευση.\n- το ΤΕΕ ζητάει (και πετυχαίνει να έχει μέχρι στιγμής) τον έλεγχο της χώρας στα τεχνικά και όχι μόνο θέματα,\n-η ανήμπορη ΠΟΛΙΤΕΙΑ που μη έχοντας το σθένος και τα ψυχικά χαρίσματα του Σολομώντα αφήνει να κόβουν το μωρό στα δύο οι του ΤΕΕ επί 26 χρόνια ενώ παράλληλα αποδέχεται ανεπιφύλακτα την μεταμόρφωση του από επίσημο σύμβουλο του σε επίσημο Υποβολέα της χωρίς να έχει την επικύρωση της ψήφου του Ελληνικού λαού για αυτό,\n-και τα ΤΕΙ πολιτικά ανύπαρκτα και ανήμπορα όπου ως εκ τούτου δεν μπορούν να ανταποκριθούν στο παζάρι των αξιών του Ελληνικού κράτους του 2009 αφού δεν έχουν να πληρώσουν την αξία του προϊόντος που επιθυμούν να αποκτήσουν.\nΚαταλήγω λοιπόν στο συμπέρασμα ότι ο κος Σπηλιωτόπουλος αφού τα είχε όλα αυτά υπόψη του, και προετοίμασε ολόκληρο υπουργείο για αυτό (που μεταξύ μας πιστεύω ότι είναι σοβαρή και υπεύθυνη δουλειά), δεν δικαιολογείτε με τίποτα στην εναλλακτική πρόταση που είχε και με την οποία όλοι έχουν γνώμη για τα ΤΕΙ εκτός από τους αποφοίτους τους.\nΓιατί εάν ο στόχος του στην εναλλακτική πρόταση του άρθρου 18 που πάει να ψηφισθεί είναι η ισότιμη αντιμετώπιση ΑΠΕΙ- ΑΤΕΙ δεν έχει παράλληλα με την ψήφιση του άρθρου 18 να κάνει την ΕΕΤΕΜ επιμελητήριο η οποία σημειωτέον έχει ένα ευρύ πεδίο δράσης να επιτελέσει και εμποδίζεται από την ανυπαρξία του νομοθετικού πλαισίου. Είναι η παροχή συμβουλών στο Ελληνικό κράτος στο Τεχνολογικό τομέα ο οποίος αποτελεί και το μισό της Ανώτατης εκπαίδευσης στην χώρα, δυναμικό που παραμένει ανεκμετάλλευτο μέχρι στιγμής και που ο συνεχιζόμενος αποκλεισμός μας από τα κοινωνικά δρώμενα αποτελεί εθνική μειοδοσία πια.\nΚαι το λέω αυτό γιατί η ΝΔ είναι αυτή που επικύρωσε το Ν. 2916/01 με τον Ν. 3549/07. Έτσι αφού το ΤΕΕ δεν μας θέλει, ο κος Σπηλιωτόπουλος θέλει ντε και καλά την ισότιμη αντιμετώπιση μας και μας περνάει από την Σκύλα και την Χάρυβδη για αυτό, δεν έχει παρά να εφαρμόσει την ισοτιμία που ευαγγελίζεται και στην επιμελητηριακή οργάνωση των αποφοίτων των ΑΤΕΙ.\nΑλλά επειδή δεν συμβαίνει τίποτα από όλα αυτά τα αυτονόητα, επειδή ο ίδιος ο κος Σπηλιωτόπουλος εφαρμόζει δύο μέτρα και δύο σταθμά την στιγμή που την ισότιμη αντιμετώπιση επικαλείται, αποδεικνύεται ότι η πολιτική του βούληση όπως μας την παρουσίασε αρχικά ήταν διαφορετική από την πολιτική του πράξη που είχε στο μυαλό του να κάνει.\nΜας παρουσίασε Mercedes ενώ είχε στο μυαλό του skate board για τα ΤΕΙ.\nΜας κορόιδευε δηλαδή.\nΜας παρουσιάστηκε σαν ο ηγέτης, ο πρωτοπόρος, ο αναμορφωτής που θα έλυνε το πρόβλημα των ΤΕΙ και τελικά αποδεικνύεται ο δήμιος μας.\nΚαι αυτό θα συμβαίνει όσο εμείς δεν αποφασίζουμε να συσπειρωθούμε σε έναν δικό μας πολιτικό φορέα προκειμένου να αντιμετωπίσουμε το αντίπαλο πολιτικό δέος του ΤΕΕ.\nΚαι επειδή ξεχνάτε σας τονίζω για μια ακόμη φορά ότι και να μας δοθεί κάτι από την πολιτεία, όποτε αυτό συμβεί, αμέσως μετά την ψήφιση του θα δεχθεί την επίθεση του ΤΕΕ, είτε με προσφυγή στο ΣτΕ είτε με τις αυθαίρετες ερμηνείες δια μέσου των Πολεοδομιών, του Νομικού Συμβουλίου του Κράτους, ή όπου αλλού μπορούν.\nΑκλόνητη απόδειξη η διαστρέβλωση του Ν. 2916/01 που βγήκε με την προϋπόθεση ισοτιμίας των πτυχίων των ΤΕΙ πριν και μετά την ψήφιση του και που κάποιοι επιχείρησαν και επιχειρούν ακόμη και σήμερα να αντιστρέψουν.\nΚαι αυτό θα πρέπει να το λάβετε σοβαρά υπόψη σας όσοι από εσάς ελπίζετε σε μια νομοθετική δικαίωση μας από την πλευρά της πολιτείας.\nΚατά τα άλλα πατάτε εδώ (http://portal.tee.gr/portal/page/portal/PRESS/ENHMEROTIKO_DELTIO/ED-year-2003/ED2266/PERIFEREIAKA) και βλέπετε πως η ΝΔ και το ΤΕΕ συνεργάζονται, και εδώ (http://portal.tee.gr/portal/page/portal/PRESS/ENHMEROTIKO_DELTIO/ED-YEAR-2004/ED2283/DRASTHRIOTHTES)πως η ΝΔ υπόσχεται στο ΤΕΕ ότι τίποτα δεν θα γίνεται στην χώρα επί διακυβέρνησης της ΝΔ χωρίς αυτό.\nΠιστεύω τώρα να σας έπεισα και να μην περιμένετε τίποτα καλύτερο από την ΝΔ. Τουλάχιστον έτσι δικαιολογείτε η απότομη αλλαγή και τελική απόφαση του κου Σπηλιωτόπουλου για το άρθρο 18 που πάει για ψήφιση στην βουλή.\nΜόνο όταν επιχειρήσουμε το αυτονόητο, την δική μας πολιτική στέγη, θα αρχίσουν να μας μετράνε στα σοβαρά.\nΣτο πολιτικό πλαίσιο θα ήθελα να αναφερθώ στο πολύ καλό και έγκυρο ιστολόγιο του συναδέλφου Αίσωπου όπου στο άρθρο του «Να πάψει η ομηρία χιλιάδων αποφοίτων των Πανεπιστημίων και ΤΕΙ και να τους αναγνωριστούν επαγγελματικά δικαιώματα» ζητά ο Λευτέρης Αυγενάκης όπου αγαπητός συνάδελφος κος Αυγενάκης παρουσιάζεται με τις δηλώσεις του να ζητά το αυτονόητο.\nΚαι το νόμιμο. Τα Δικαιώματα για τα ΤΕΙ που μας χρωστάνε δια νόμου από το 1983.\nΑγαπητέ κε Αυγενάκη, μου φαίνεται ότι στην ΝΔ έχετε χάσει το μέτρο και κοντά σε εσάς προσπαθείτε να μας κάνετε να το χάσουμε και εμείς.\nΒουλευτής σε δημοκρατική χώρα είσαι, με κατοχυρωμένο το δικαίωμα της ελεύθερης έκφρασης της βούλησης σου απευθείας από τον Ελληνικό λαό.\nΈχει ματώσει ο λαός αυτός για να σας έχει εκεί και να κυβερνάτε. Ελεύθερα και Δημοκρατικά.\nΕάν νομίζεις από την θέση του βουλευτή , ασχέτως επαγγέλματος, ότι τα ΤΕΙ πρέπει να πάρουν τα επαγγελματικά δικαιώματα όπως ακριβώς τα είπες στην δήλωσή σου δεν έχεις παρά να αποδείξεις του λόγου σου το αληθές στην Βουλή με την ανάλογη πράξη.\nΝα μην ψηφίσεις το νομοσχέδιο του κου Σπηλιωτόπουλου. Αφού παραβιάζει την βούληση σου.\nΑλλιώς σώπασε και σταμάτα να μας κοροϊδεύεις προσπαθώντας να ψαρέψεις ψήφους που θα επιμηκύνουν την πολιτική σου παρουσία στην Βουλή.\nΓιατί μετά από 26 χρόνια συζητήσεις πράξεις θέλει το πράγμα κε Αυγενάκη μου.\nΠράξεις και μόνο πράξεις.\nΚαι εγώ κάθε Κυριακή θέλω να κερδίσω το Τζόκερ.\nΑυτό δεν σημαίνει ότι κάθε Δευτέρα ξυπνάω εκατομμυριούχος.\nΆλλο το τι θέλεις και άλλο το τι κάνεις.\nΚαι για να μην πάρει η μπόρα μόνο τον κο Αυγενάκη να θυμίσω ότι στην Βουλή υπάρχουν και άλλα φυντάνια του κλάδου των ΤΕΙ που λάμπουν δια της απουσίας τους σε όλες τις κρίσιμες ψηφοφορίες που αφορούν τις σχολές μας.\nΕίναι οι κύριοι Παπαδόπουλος (πρώην μέλος ΔΣ ΕΕΤΕΜ παρακαλώ, τώρα δεν μας έχει ανάγκη, εκλέχθηκε άλλωστε), Μανώλης, Λυκουρέτζος (μας έχει γραμμένους από την θέση του υφυπουργού παιδείας), Κωνσταντινίδης και Αυγενάκης.\nΚαι κλείνοντας να πω και κάτι για την ΕΕΤΕΜ.\nΜας έχετε μπαφιάσει στην αδράνεια ρε παιδιά. Δικαιολογία πάντοτε τα οικονομικά, τα διοικητικά και οι άλλοι. Λες και μιλάτε σε Αμερικανάκια. Δεν ξέρουμε νομίζεις από το ίδιο μας τον εαυτόν ότι στην Ελλάδα πάντα φταίνε οι άλλοι. Ποτέ εμείς.\nΚύριοι του ΔΣ εγώ εάν και δεν συμφωνώ με τις δικαιολογίες σας λέω να κάνω μια απόπειρα και να πω, έτσι για την κουβέντα ότι εντάξει ρε παιδάκι μου. Έχετε δίκιο. Φταίνε οι άλλοι. Οι δυνάμεις μας δεν φτάνουμε ως εκεί.\nΔεν νομίζετε όμως ότι στο σπίτι μας, στην ΕΕΤΕΜ, τουλάχιστον έχουμε το πάνω χέρι;\nΑνεχθήκαμε μια φορά την αδράνεια των συναδέλφων στην ψήφιση του ασφαλιστικού και τώρα ετοιμαζόμαστε, κάνοντας τις κότες, να δεχθούμε και δεύτερο πλήγμα στο τομέα των επαγγελματικών μας δικαιωμάτων.\nΚαι ενώ δεν μπορούμε να κάνουμε κάτι αποτελεσματικό στο πολιτικό τομέα, παραμένουμε αδρανείς και στο επίπεδο της ΕΕΤΕΜ. Εκεί που είμαστε νοικοκύρηδες και αφέντες .\nΚύριε Δημόπουλε δεν νομίζεις ότι εάν το νομοσχέδιο του κου Σπηλιωτόπουλου ψηφισθεί όπως έχει διαμορφωθεί θα πρέπει να βάλεις μπροστά τις καταστατικές διαδικασίες προκειμένου οι εγγεγραμμένοι στην ΕΕΤΕΜ συνάδελφοι Βουλευτές, να δικαιολογήσουν και να απολογηθούν για την διπλή αδράνεια τους;\nΚαι εάν δεν καλέσεις την σύγκληση του Πειθαρχικού τώρα που χαντακώνεται ο κλάδος, και αποδεδειγμένα απαιτείται η σύγκληση του, πότε με το καλό έχεις υπόψη σου να το κάνεις;\nΌταν βρεις κανένα κακομοίρη για να δείξεις την δύναμη των οργάνων της Ένωσης;\nΜιμούμενος εκτός του ΤΕΕ και το δικαστικό σύστημα της χώρας;\nΚαι αν το πρόβλημα σου είναι ότι θα πρέπει να κάτσεις στο σκαμνί του πειθαρχικού μας πολιτικό πρόσωπο της κυβερνητικής ΔΑΚΕ η λύση υπάρχει και είναι μπροστά σου.\nΑντί να αντιπαρατεθείς με την ΔΑΚΕ δεν έχεις παρά να ζητήσεις την βοήθεια της και μαζί να προχωρήσετε τον δύσκολο ομολογώ αυτό δρόμο.\nΗ ΔΑΚΕ άλλωστε, αν και δεν συμφωνώ πολιτικά μαζί της, έχει αποδείξει ότι η ομάδα του κου Σιάχου έχει έντιμα και ηθικά μέλη που δεν διστάζουν να τα βάλουν με τους υπουργούς της κυβέρνησης τους, υποστηρίζοντας σθεναρά την θέση των ΤΕΙ.\nΑλλά και από την άλλη να το δεις, την πολιτική θέλω να πω, σε αυτή την περίπτωση έχεις εμάς.\nΤην συγκατάθεση μας.\nΠιστεύεις ότι κάνοντας μια τέτοια κίνηση μπορεί να μείνεις από πουθενά ακάλυπτος;\nΖήτα την κοινωνική συναίνεση των μελών της ΕΕΤΕΜ, εξασφάλισε την αποδοχή του εγχειρήματος από την ΔΑΚΕ και στείλε μια πρόσκληση στον κύριο Παπαδόπουλο προκειμένου να δικαιολογήσει την στάση του στα όργανα της Ένωσης.\nΤι δημοκρατικότερο από αυτό;\nΡαντεβού στο επόμενο άρθρο. Γιατί ότι είχε να κουβεντιαστεί είχε 26 χρόνια περιθώριο.\nΤώρα οι περιστάσεις απαιτούν πράξεις και μόνο πράξεις.\nΚαι αυτό είμαστε έτοιμοι να κάνουμε.\nΕίναι η αντίδραση μου που πολλοί από εσάς περιμένετε. Και θα το κάνουμε μαζί.\nΣχόλιο 1: Ουαου!!!!! 800 σχόλια και βάλε. Τον πιο νεκρό μήνα του χρόνου, τον Αύγουστο. Σας ευχαριστώ για την μαζική σας παρουσία και την μαχητικότητα σας. Και τις δύο πλευρές του Ατλαντικού που μας χωρίζει. Άντε και καλό συναπάντημα στα εγκαίνια της γέφυρας που θα μας ενώσει.\nΣχόλιο 2: Η ευχάριστη νότα είναι ότι σε αρκετές των περιπτώσεων αρχίζει και αναπτύσσετε ένας γόνιμος και παραγωγικός διάλογος, που ήταν και είναι στα σχέδια της παρουσίας του ιστολογίου αυτού. Σε συνθήκες πλήρους και ανεμπόδιστης δημοκρατίας. Μας δίνεται έτσι η ευκαιρία να επισημάνουμε αρκετά σημεία τριβής που οφείλονται σε άγνοια και στην πληροφόρηση. Αφαιρώντας τα νομίζω ότι τα περιθώρια συνεννόησης διευρύνονται σημαντικά. Επιφυλάσσομαι ότι σύντομα με την αρθρογραφία που έρχεται να μπορέσουν οι φίλοι διπλωματούχοι που μας παρακολουθούν να αποκτήσουν μια ξεκάθαρη εικόνα του τι πραγματικά είμαστε. Μετά μπορούν να συγκρίνουν αυτό που είδαν με αυτό που τους έχουν πει ότι είμαστε και να βγάλουν τα δικά τους συμπεράσματα. Μεγάλα παιδιά και επιστήμονες είναι άλλωστε. Και σε συνθήκες δημοκρατίας το πάταξον μεν άκουσον δε ισχύει όσο ποτέ άλλοτε. Όσο και το ερευνάτε τας γραφάς που μας διδάσκει η θρησκεία μας.\nΣχόλιο 3: Με λύπη μου διαπιστώνω ότι μερικοί από εσάς, ένθεν και ένθεν που έλεγε και ο παππούς μου, έχοντας έλλειψη επιχειρημάτων είτε βρίζεται είτε απαντάτε σε βρισιές με βρισιές. Σημασία έχει η ανταλλαγή απόψεων. Με τις βρισιές το μόνο που πετυχαίνετε είναι να κατεβάσετε το επίπεδο και τίποτα άλλο. Για το μέρος που μου αναλογεί, τους απόφοιτους των ΤΕΙ δηλαδή έχω άποψη και θα την καταθέσω. Οι διπλωματούχοι συνάδελφοι των ΤΕΙ βρίσκονται, πώς να το πω χωρίς να παρεξηγηθώ από τους διπλωματούχους, σε κατάσταση νιρβάνα. Με το που τελειώνουν την σχολή έχουν τακτοποιημένα τα επαγγελματικά και ασφαλιστικά δικαιώματα. Κοινωνικά δεν έχουν δοκιμαστεί στις συνθήκες της δικής μας ζωής. Μην περιμένετε να μας καταλάβουν με την πρώτη (ναι πρώτη γιατί τόσα χρόνια κοιμόμαστε με τα τσαρούχια).\nΣχόλιο 4: Όσο και να βρίσετε η μια πλευρά την άλλη, ούτε επαγγελματικά δικαιώματα μας δίνει ούτε μας στέλνετε εμάς των ΤΕΙ στο πυρ το εξώτερο.\nΣχόλιο 5: Θα συνιστούσα ηρεμία. Η δημοκρατία δεν προάγεται με βρισιές και αντιδικίες. Κοινωνικά δεν έχουμε τίποτα απολύτως με το ΤΕΕ και τα μέλη τους. Την κολοβή δημοκρατία μας εκμεταλλεύονται οι διπλωματούχοι και τα κενά που αφήνουν οι ανεπαρκείς Έλληνες πολιτικοί. Όπως ακριβώς θα κάναμε και εμείς εάν ήμασταν στη θέση τους. Μια διαφορά απόψεων περί δικαιωμάτων, για την οποία οι πολιτικοί φέρουν ακέραια την ευθύνη, θα την λύσουμε στα αρμόδια δικαστήρια. Προς τι λοιπόν το μίσος και ο αλληλοσπαραγμός; Άλλωστε είναι παράλογο να κατηγορούμε το ΤΕΕ για καλοδιαχείρηση υπέρ των μελών του. Το αυτονόητο έκαναν οι άνθρωποι. Οι δικοί μας που ήταν όλο αυτό τον καιρό; Που ήταν τα ΤΕΙ και οι φοιτητές τους; Και τέτοιοι που ήμασταν καλά μας έκαναν. Το ότι σηκώσαμε κεφάλι τους ενοχλεί γιατί τους χαλάει την κατάσταση που είχαν παγιώσει. Θα το συνηθίσουν όμως όπως είχαν συνηθίσει και την παλιά κατάσταση. Ο χρόνος όλα τα γιατρεύει άλλωστε. Άλλωστε μετά από πολλά χρόνια άνοιξε και ένας δίαυλος διαλόγου της ΕΕΤΕΜ με τα ΤΕΙ που είναι πολύ θετικό. Περιμένουμε να δούμε την αποτελεσματικότητα της κίνησης το Σεπτέμβρη και αναλόγως να επιβραβεύσουμε ή να κράξουμε.\nΑναρτήθηκε από A-TEI στις 8:35 μ.μ.\nΚαι όμως το νομοσχέδιο του Σπηλιωτόπουλου είναι θε...


Παρασκευή Βρυζίδου: ΓΕΡΜΑΝΟΙ ΑΠΟ ΤΟ ΜΠΕΛΜΕΝΧΟΡΣΤ ΤΗΣ ΒΡΕΜΗΣ... ΖΗΤΟΥΝ ΣΥΓΝΩΜΗ ΓΙΑ ΤΟ ΟΛΟΚΑΥΤΩΜΑ ΤΩΝ ΠΥΡΓΩΝ ΕΟΡΔΑΙΑΣ-ΤΟ ΟΛΟΚΑΥΤΩΜΑ ΤΩΝ ΠΥΡΓΩΝ ΠΤΟΛΕΜΑΪΔΑΣ…ΤΟΥ ΣΤΑΘΗ ΤΑΞΙΔΗ_«Συγνώμη» για το ολοκαύτωμα σε Πύργους και Μεσόβουνο_Γερμανικός σύλλογος από τη Βρέμη ζητά "συγνώμη" για το Ολοκαύτωμα των Πύργων από τους Ναζί τον Απρίλη του 1944\nΓΕΡΜΑΝΟΙ ΑΠΟ ΤΟ ΜΠΕΛΜΕΝΧΟΡΣΤ ΤΗΣ ΒΡΕΜΗΣ... ΖΗΤΟΥΝ ΣΥΓΝΩΜΗ ΓΙΑ ΤΟ ΟΛΟΚΑΥΤΩΜΑ ΤΩΝ ΠΥΡΓΩΝ ΕΟΡΔΑΙΑΣ-ΤΟ ΟΛΟΚΑΥΤΩΜΑ ΤΩΝ ΠΥΡΓΩΝ ΠΤΟΛΕΜΑΪΔΑΣ…ΤΟΥ ΣΤΑΘΗ ΤΑΞΙΔΗ_«Συγνώμη» για το ολοκαύτωμα σε Πύργους και Μεσόβουνο_Γερμανικός σύλλογος από τη Βρέμη ζητά "συγνώμη" για το Ολοκαύτωμα των Πύργων από τους Ναζί τον Απρίλη του 1944\nΓερμανικός σύλλογος από τη Βρέμη ζητά "συγνώμη" για το Ολοκαύτωμα των Πύργων από τους Ναζί τον Απρίλη του 1944\nΤΟ ΟΛΟΚΑΥΤΩΜΑ ΤΩΝ ΠΥΡΓΩΝ ΠΤΟΛΕΜΑΪΔΑΣ…ΤΟΥ ΣΤΑΘΗ ΤΑΞΙΔΗ.\nΦέτος, με τη συμπλήρωση εβδομήντα χρόνων από το ολοκαύτωμα των Πύργων, ο Ελληνογερμανικός Σύλλογος «Διάλογος» από το Μπέλμενχόρστ της Βρέμης εκπλήσσει ευχάριστα τους κατοίκους του χωριού, ζητώντας συγγνώμη για τα εγκλήματα τα οποία διέπραξαν οι Γερμανοί στο χωριό. Εξαμελής αποστολή του θα εγκαινιάσει\nτο μνημείο συγγνώμης και συμφιλίωσης, το οποίο με έξοδά του έστησε στην πλατεία του χωριού. Στο μνημείο αναγράφονται στα ελληνικά και τα γερμανικά τα εξής:\n«Γεμάτοι ντροπή, εβδομήντα χρόνια μετά το ολοκαύτωμα του γερμανικού στρατού στους Πύργους Πτολεμαΐδας στις 23 Απριλίου του 1944 θρηνούμε τα θύματα. Εκφράζουμε σεβασμό στην Αντίσταση κατά της γερμανικής κατοχής. Ο αγώνας ενάντια στο φασισμό και τον πόλεμο είναι κοινή μας αποστολή.\nΕλληνογερμανικός Σύλλογος «ΔΙΑΛΟΓΟΣ» από το Μπέλμενχόρστ της Γερμανίας\n23 Απριλίου 1944».\nΣτην ειδική εκδήλωση που θα πραγματοποιηθεί την Τετάρτη 23 Απριλίου τα μέλη του συλλόγου «ΔΙΑΛΟΓΟΣ» θα καταθέσουν λουλούδια στο μνημείο των θυμάτων του ολοκαυτώματος, θα πραγματοποιήσουν τα αποκαλυπτήρια του μνημείου συγγνώμης, θα φυτέψουν το δέντρο της συμφιλίωσης και θα έχουν διάλογο με επιζώντες του ολοκαυτώματος καθώς και με άλλους κατοίκους του χωριού.\nΚατά τη διάρκεια δε της εδώ παραμονής τους θα ενημερωθούν για το ιστορικό του ολοκαυτώματος από τον γράφοντα, μεταφέροντας τα ιστορικά στοιχεία στην πατρίδα τους προς ενημέρωση των συμπατριωτών τους.\nΟι Γερμανοί από το Αμύνταιο, με επικεφαλής αξιωματικούς της Γκεστάπο, καθοδηγούμενοι από ομάδα ντόπιων συνεργατών τους από παρακείμενο χωριό, μπήκαν στην Κάτω Συνοικία, ενώ άλλη ομάδα Γερμανών από την Πτολεμαΐδα, συνοδευόμενη από άνδρες του δοσίλογου Πούλου, είχε εισβάλλει, ταυτόχρονα με την πρώτη, στην Μεσαία και στην Άνω Συνοικία.\nΗ Μεσαία Συνοικία δοκίμασε ανείπωτη συμφορά. Μέσα στους αχειρώνες της έγιναν παρανάλωμα της φωτιάς εκατόν ογδόντα άνθρωποι. Στη γειτονιά αυτή η φρικαλαιότητα ξεπέρασε και την πιο νοσηρή φαντασία. Οι επιδρομείς ξεσκίζουν με τις ξιφολόγχες τους την κοιλιά της Σοφίας Γκέσιου, που γέννησε μόλις την προηγούμενη μέρα, αφού προηγουμένως σκότωσαν μπροστά στα μάτια της τα δίδυμα μωρά και τον άντρα της.\nΤο χωριό παραδόθηκε στις φλόγες. Καταστράφηκε…Ερηπώθηκε…δεν έμεινε πέτρα πάνω στην πέτρα. Δεν απόμεινε ούτε ένα δείγμα από τα μακεδονικού τύπου αρχοντικά με τα σαχνισί που διέθετε. Λίγο προτού πυρπολυθεί, οι συνεργάτες των Γερμανών από παρακείμενο χωριό λαφυραγώγησαν τις περιουσίες των κατοίκων του, μεταφέροντας στο χωριό τους ακόμα και τις προίκες των ανύπαντρων κοριτσιών.\nΟ τελικός απολογισμόςτου ολοκαυτώματος καταμετρά 341 νεκρούς. Ο αριθμός αυτός εκτιμάται ότι είναι ακόμα μεγαλύτερος. Η ολοσχερής καταστροφή των αρχείων της κοινότητας και η μη επιστροφή έκτοτε στο χωριό κάποιων οικογενειών καθιστά εξαιρετικά δύσκολη την εξακρίβωση του τελικού αριθμού των θυμάτων.\nΠροϊόντος του χρόνου η ζωή άρχισε να βρίσκει τους κανονικούς της ρυθμούς μα «τίποτε δεν ήταν όπως και πρώτα, τίποτε δεν ήταν όπως παλιά». Οι κάτοικοι του χωριού ανασκουμπώθηκαν. Σήκωσαν τα μανίκια τους και δούλεψαν απαράμιλλα. Τα παιδιά που σώθηκαν έπρεπε να ζήσουν. Το ένστικτο της αυτοσυντήρησης και της επιβίωσης, κατά κύριο λόγο, ήταν αυτό που τους έκανε να αντέξουν τον πρώτο καιρό. Αδάμαστη κι ακατάβλητη η ψυχή τους δεν το βάζει κάτω. Δεν αποδέχεται καμία ήττα. Γιατί η ήττα δεν αποτελεί εξωτερικό γεγονός. Αποτελεί, κατ' εξοχήν, εσωτερικό ψυχικό γεγονός και δεν υπάρχει αν δεν την αποδεχτεί η ψυχή.\nΣήμερα εβδομήντα χρόνια μετά το τραγικό εκείνο γεγονός που σημάδεψε ανεξίτηλα τον τόπο, οι Πύργοι αποτελούν μια οικονομικά ευημερούσα κοινότητα χιλίων, περίπου, κατοίκων. Οι δυναμικές και εκτεταμένες καλλιέργειες μήλων και κερασιών, τα στάνταρτ παραγωγής των οποίων αγγίζουν τα αντίστοιχα ιταλικά, και οι εργαζόμενοι στη ΔΕΗ, συγκράτησαν τον πληθυσμό στον τόπο, ανεβάζοντας το βιοτικό του επίπεδο.\nΌμως ο άνθρωπος «ου μόνον επ’ άρτον ζήσεται» και χρέος ιερό επιτάσσει στους απογόνους των θυμάτων του ολοκαυτώματος των Πύργων τη γνωστοποίησή του στο Πανελλήνιο, τη μεταλαμπάδευση της μνήμης στις επερχόμενες γενιές. Η μνήμη του παρελθόντος είναι αυτή που δίνει νόημα, συνοχή και περιεχόμενο στη ζωή και την ύπαρξή μας. Δεν συντρέχει όμως κανένας λόγος να στηθεί μια λατρεία της μνήμης για τη μνήμη. Γιατί η ιεροποίηση της μνήμης είναι ένας από τους τρόπους που την καθιστούν στείρα και επικίνδυνη. Η μνήμη, λοιπόν, ας καταστεί οδηγός μας ενάντια στον νεοναζισμό, στον ολοκληρωτισμό, στην παγκοσμιοποίηση, στην αφομοίωση. Είναι απαραίτητη η μνήμη στον αγώνα για την αποφυγή τραγικών γεγονότων. Για να μην ξαναγνωρίσει η ανθρωπότητα καταστροφικούς πολέμους, γενοκτονίες, σφαγές, ολοκαυτώματα, ολοκληρωτισμούς, πρέπει να θυμάται τις γενεσιουργούς τους αιτίες. Να θυμάται και να αγωνίζεται για να τις αποφεύγει. www.eordaia.org\nΗ «συγνώμη» των Γερμανών για το Ολοκαύτωμα των Πύργων Eορδαίας. Διαβάστε το δημοσίευμα της εφημερίδας Αγγελιοφόρος, που σας μεταφέρει διαδικτυακά το kozan.gr:\n«Συγνώμη» για το ολοκαύτωμα σε Πύργους και Μεσόβουνο\nΣυνολικά 426 άνθρωποι βρήκαν το θάνατο από τις κατοχικές δυνάμεις\nΣτο ίδιο μέρος θα βρεθούν για πρώτη φορά δέκα μέλη του Ελληνογερμανικού Πολιτιστικού Συλλόγου «Dialogos», τα οποία μετά από επικοινωνία τους με τους προέδρους των τοπικών κοινοτήτων αποφάσισαν να μεταβούν στη Δυτική Μακεδονία προκειμένου να ζητήσουν δημόσια συγνώμη για τα γεγονότα του '44.\nΕξιστορώντας τα γεγονότα του ολοκαυτώματος, αναφέρει ότι διαδραματίστηκαν στο πλαίσιο της επιχείρησης «Μαγιάτικη καταιγίδα» που ξεκίνησε στις 22 Απριλίου του 1944 και ολοκληρώθηκε στις 25 Απριλίου. «Την επιχείρηση καθοδηγούσαν οι Σλέτερ και Εμπερλάιν, δύο αξιωματικοί της Βέρμαχτ. Σκοπός τους ήταν η εκκαθάριση του όρους Βέρμιου από αντάρτικες ομάδες και γενικότερα ο εκφοβισμός του τοπικού πληθυσμού για να μην δημιουργηθούν προβλήματα στις κατοχικές δυνάμεις που κατέρρεαν την περίοδο του 1944. Στο ολοκαύτωμα των Πύργων έχασαν τη ζωή τους 318 άτομα. Ακολούθησε το ολοκαύτωμα του Μεσόβουνου με 108 θύματα ενώ πυρπολήθηκαν το Άνω και το Κάτω Γραμματικό και έγιναν ομαδικές εκτελέσεις άμαχου πληθυσμού στην Κουτσούφλιανη», σημειώνει και τονίζει ότι επρόκειτο για τις πιο αιματηρές επιχειρήσεις που έγιναν ποτέ στο βορειοελλαδικό χώρο. http://www.neaptolemaidas.gr